tripathysagar/odia_wiki huggingface dataset:
ଅଂଶୁଘାତ  ( ଇଂରାଜୀ ଭାଷାରେ , ) ଏକ ଉତ୍ତାପ ଜନିତ ବେମାରୀ   ଯାହା ଅତ୍ୟଧିକ ଉତ୍ତାପ ଯୋଗୁ ହୁଏ ଓ ଏଥିରେ ଦେହର ଉତ୍ତାପ ୪୦.୦ ସେଲସିୟସରୁ ଅଧିକ ଥାଏ ଓ ମାନସିକ ଦ୍ୱନ୍ଦ୍ୱ ହୁଏ  । ଅନ୍ୟାନ୍ୟ ଲକ୍ଷଣ ମଧ୍ୟରେ ଉଚ୍ଚ ରକ୍ତଚାପ ,  ଶୁଷ୍କ ଲାଲ ଓ ଓଦା ଚମ, ମୁଣ୍ଡବଥା, ଦ୍ୱନ୍ଦ୍ୱ ଓ ମୁଣ୍ଡ ଓଜନିଆ ଆଦି ଦେଖାଯାଏ । ଏହା ହଠାତ୍ ବା ଧୀରେ ଆରମ୍ଭ ହୋଇପାରେ । ଅଧିକ ଜଟିଳ ହେଲେ ଅପସ୍ମାର ବାତ , ରାବଡୋମାୟୋଲାଇସିସ, ବୃକ୍‌କ ଫେଲ   ଆଦି ଲକ୍ଷଣମାନ ଦେଖାଯାଏ । ଅତ୍ୟଧିକ ବାହ୍ୟ ଉତ୍ତାପ ଓ ଅଧିକ ଶାରୀରିକ ପରିଶ୍ରମ   ଯୋଗୁ ଏହି ରୋଗ ହୁଏ । ଅତି ଛୋଟ ଓ ଅତି ବୟସ୍କ ବ୍ୟକ୍ତି, ଉତ୍ତାପ ଢେଉ  , ଅତ୍ୟଧିକ ଆର୍ଦ୍ରତା  , କେତେକ ଔଷଧ, ହୃଦ୍‌ରୋଗ, ଚର୍ମ ରୋଗ ଯୋଗୁ ଏହି ସଙ୍କଟ ସୃଷ୍ଟି ହୁଏ । ସାରୀରିକ ପରିଶ୍ରମ ନଥାଇ ହେଉଥିବାଅ ରୋଗ ସାଧାରଣତଃ ଅତି ଛହୋଟ ବା ଅତି ବୃଦ୍ଧ ଅବସ୍ଥାରେ ହୁଏ । ଲକ୍ଷଣ ଅନୁଯାୟୀ ରୋଗ ନିର୍ଣ୍ଣୟ କରାଯାଏ । ଏହା ଏକ ପ୍ରକାର ହାଇପରଥର୍ମିଆ   ବା ଉଚ୍ଚତାପମାତ୍ରା ବେମାରୀ । ଏହା ସାଧାରଣ ଜ୍ୱର ରୋଗଠାରୁ ପୃଥକ୍ । ପ୍ରତିଷେଧକ ବ୍ୟବସ୍ଥା ମଧ୍ୟରେ ଯଥେଷ୍ଟ ତରଳ ପଦାର୍ଥ ଦିଆଯାଏ ଓ ଅତ୍ୟଧିକ ଗରମରୁ ଦୂରରେ ରହିବାକୁ ଉପଦେଶ ଦିଆଯାଏ । ରୋଗୀର ଦେହକୁ ତୁରନ୍ତ ଥଣ୍ଡା କରିବା ଓ ସାହାଯ୍ୟକାରୀ ଯତ୍ନ   ନେବା ଆବଶ୍ୟକ । ଦେହ ଉତ୍ତାପ କମେଇବା ପାଇଁ ରୋଗୀ ଦେହକୁ ଜଳ ସିଞ୍ଚନ କରାଯାଏ, ଥଣ୍ଡା କରିବା ଲାଗି ବରଫ ମିଶ୍ରିତ ଜଳରେ ବୁଡ଼େଇ ରଖାଯାଏ ଓ ଶିରାଭ୍ୟନ୍ତର ତରଳ ପଦାର୍ଥ   ଦିଆଯାଏ । ବରଫ ପ୍ୟାକ   ରୁଟିନ ଭାବରେ ଦିଆଯାଏ ନାହିଁ । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗ ଯୋଗୁ ବର୍ଷକୁ ୬୦୦ରୁ ଉର୍ଦ୍ଧ୍ୱ ମୃତ୍ୟୁ ହୁଏ । ଏହି ମୃତ୍ୟୁ ହାର ସନ ୧୯୯୫ରୁ ୨୦୧୫ ମଧ୍ୟରେ ବୃଦ୍ଧି ପାଇଥିବା ଜଣାଯାଏ । ଅତ୍ୟଧିକ ପରିଶ୍ରମ ବା ବ୍ୟାୟାମ ଯୋଗୁ ମୃତ୍ୟୁ ହାର ମାତ୍ର ୫% ଥିବାବେଳେ ଅଣବ୍ୟାୟାମ କାରନ ଯୋଗୁ ୬୫% ମୃତ୍ୟୁ ହୁଏ ।
ଇୟାନ ମାଇକେଲ ଚାପେଲ ସେପ୍ଟେମ୍ବର ୨୬, ୧୯୪୩ରେ ଜନ୍ମିତ ଜଣେ ଅଷ୍ଟ୍ରେଲିୟ କ୍ରିକେଟ ଖେଳାଳି । ଅଷ୍ଟ୍ରେଲିଆର ସର୍ବକାଳୀନ ଶ୍ରେଷ୍ଠ ଅଧିନାୟକଙ୍କ ଭିତରୁ ଜଣେ ଥିବା ଇୟାନ ଚାପେଲ ୧୯୭୧ ମସିହାରୁ ୧୯୭୫ ଯାଏ ଅଧିନାୟକ ଥିଲେ । ୧୯୭୫ରେ ବିପକ୍ଷବାଦୀ ସିରୀଜରେ ଯୋଗଦାନ କାରଣରୁ ସେ ଆଉ ଅଷ୍ଟ୍ରେଲିଆ ଜାତୀୟ ଦଳ ପାଇଁ ଖେଳିଲେ ନାହି । ସେ ୩ ନମ୍ବର ସ୍ଥାନରେ ଖୁବ ଚମତ୍କାର ବ୍ୟାଟିଂ କରିବା ସହ ସ୍ପିନ ବୋଲିଂ ମଧ୍ୟ କରି ଦଳକୁ ଦୃଢ଼ ନେତୃତ୍ୱ ଦେଉଥିଲେ । ତଥାପି ତାଙ୍କର ବକ୍ତବ୍ୟଗୁଡ଼ିକ ପାଇଁ ସେ ବିବାଦୀୟ ମଧ୍ୟ ଥିଲେ । ତାଙ୍କ ସମୟରେ ଅଷ୍ଟ୍ରେଲିଆ ଦଳ  " ସ୍ଲେଜିଙ୍ଗ"  ପଦ୍ଧତି ପ୍ରଥମ କରି ଅନୁସରଣ କରିଥିଲା , ଯାହାକି ବିଶ୍ୱର ଅନନ୍ୟ କ୍ରିକେଟ ଦଳ ବହୁତ ସମାଲୋଚନା କରିଥିଲେ । ସେ ତାଙ୍କ ଦଳ ଫିଲଡିଙ୍ଗ କରୁଥିବା ବେଳେ ବିପକ୍ଷ୍ୟ ବ୍ଯାଟସମାନମାନଙ୍କୁ ଗାଳି ଗୁଲଜ , ବା ଉତ୍ତେଜିତ କଳା ପରି ଭାଷା ବ୍ୟବହାର କରି ତାଙ୍କର ମନୋବଳ ଭାଙ୍ଗିବାକୁ ଚେଷ୍ଟା କରୁଥିଲେ ଯାହାକୁ  " ସ୍ଲେଜିଙ୍ଗ "  କୁହ ଯାଏ । ତେବେ ତାଙ୍କର ଦୃଢ଼ ନେତୃତ୍ୱ ମଧ୍ୟ ଥିଲା । ଇୟାନ ଚ୍ଯାପେଲଙ୍କ  "ହୁକ "  ଶଟ ତାଙ୍କର ଶୋଠ ବୋଲି କୁହାଯାଉଥିଲା । ବାଉନ୍ସର ବଲକୁ ସେ ଆରମରେ ହୁକ କରି ପଡ଼ିଆ ବାହାରକୁ ପଠେଇବାରେ ଉସତଡ ଥିଲେ .। ତା ସଙ୍ଗେ ସଙ୍ଗେ ସେ ଜଣେ ଚମତ୍କାର ଫିଲଡର ମଧ୍ୟ ଥିଲେ ଓ ଟେଷ୍ଟରେ ୧୦୦ରୁ ବେଶୀ କ୍ଯାଚ ନେଇଥିଲେ । ୧୯୮୦ରେ ଅବସର ନେବା ପରେ ସେ ଚ୍ୟାନେଲ ୯ ନାମରେ କ୍ରିକେଟ ଚ୍ୟାନେଲରେ ପ୍ରମୁଖ ଭାଷ୍ୟକାର ଭୂମିକା ଗ୍ରହଣ କଲେ । ହଲ ଓଫ ଫେମ ପୁରସ୍କାର ସେ ୨୦୦୯ରେ ପାଇଥିଲେ । କିମ୍ବଦନ୍ତୀ ସ୍ପିନ ବୋଲର ଶେନ ବର୍ନ ତାଙ୍କଦ୍ୱାରା ହିଁ ପ୍ରେରିତ ହୋଇ ଥିବା କୁହନ୍ତି । ପରିବାର ଓ ପ୍ରଥମ ଅବଦାନ ଇୟାନଙ୍କ ପରିବାର ବହୁ ଆଗରୁ ଅଷ୍ଟ୍ରେଲିୟ କ୍ରିକେଟ ସହ ଜଡ଼ିତ ଥିଲେ । ତାଙ୍କ ଜେଜେବାପା ପ୍ରସିଦ୍ଧ ଭିକ ରିଚାର୍ଡସନ ଅଷ୍ଟ୍ରେଲିଆ ଅଧିନାୟକ ତଥା ସ୍ୱନାମଧାନ୍ୟ ଖେଳାଳି ଥିଲେ । ତାଙ୍କ ପକ୍ଷରୁ ହିଁ ଦୁଇ ଭାଇ ଇୟାନ , ଟ୍ରେଭର ଆଉ ଗ୍ରେ ଚ୍ଯାପେଲ ଖେଳ ଶିଖିଥିଲେ । ପରେ ଇୟାନ ସେ ସମୟର ମହାନ କ୍ରିକେଟ ଅଳ ରାଉଣ୍ଡର ଗାରି ସୋବର୍ସଙ୍କଦ୍ୱାରା ବହୁତ ପ୍ରଭାବିତ ହେଇ ତାଙ୍କ ପରି ଖେଳିବାକୁ ଚେଷ୍ଟିତ ରହିଥିଲେ . ଅନ୍ତର୍ଜାତିକ ପ୍ରଦର୍ଶନ ୧୯୬୩ ମସିହାରୁ ଇୟାନ ଘରେଇ କ୍ରିକେଟରେ ଚମତ୍କାର ପ୍ରଦର୍ଶନ ଦେଇ ଆସିଲେ । ଘରେଇ ଶେଫିଲ୍ଡ ଶିଲ୍ଡ ପ୍ରତିଯୋଗୀତାରେ ସର୍ବକନିଷ୍ଠ ଖେଳାଳି ଭାବେ ପ୍ରବେଶ ପାଇ ସେ ଦ୍ୱିଶତକୀୟ ପାରି ଖେଳିବା ପରେ ପାକିସ୍ଥାନ ସହ ଟେଷ୍ଟ ଖେଳିବାକୁ ମନୋନୀତ ହେଲେ । ୧୯୬୪ରେ ପାକିସ୍ଥାନ ସହ ପ୍ରଥମ ଟେଷ୍ଟ ଖେଳି ମାତ୍ର ୧୧ ରଣ କାଲେ ଆଉ ୪ଟି କେଚ ନେଇଥିଲେ । ତା ପରେ ତାଙ୍କୁ ଦଳ ବାହାରେ ବସିବାକୁ ହେଲା ୧୯୬୫ ଇଂଲଣ୍ଡ ସହ ଏଶେସ ଟେଷ୍ଟ ସିରିଜର ଶେଷ ଟେଷ୍ଟ ଯାଏ । ସେଥିରେ ସେ ଅଲ ରାଉଣ୍ଡ ପ୍ରଦର୍ଶନ ଦେଇଥିଲେ । ଭାରତ ସହ ସେ ୧୯୬୭/୬୮ରେ ପ୍ରଥମେ ଖେଳିଲେ ଓ ବ୍ୟାଟିଂରେ ବିଫଳ ହେଇଥିଲେ । କିନ୍ତୁ ପରେ ପ୍ରତ୍ୟାବର୍ତନ କରି ୧୫୧ ରଣର ଏକ ଇନିଙ୍ଗ ଖେଳିଲେ । ତାଙ୍କର ଇଂଲଣ୍ଡ ସହ ଖେଳିଥିବା ପ୍ରଦର୍ଶନ ଖୁବ ଉନ୍ନତ ଥିଲା । ୧୯୮୯ ବେଳକୁ ତାଙ୍କର ବାଟିଙ୍ଗ ଶିଖରରେ ପହଞ୍ଚି ଥିଲା । ସେ ୱେଷ୍ଟ ଇଣ୍ଡିଜ ବିରୁଦ୍ଧରେ ୧୮୮ ( ଆଉଟ ନ ହେଇ ), ୧୧୭,୧୮୦,୧୨୩, ୧୬୫ କରିବା ସହ ସିରିଜରେ ୬୮.୪୮ ହାରରେ 5୪୮ ରନ କଲେ  । ଅଧିନାୟକତ୍ୱ ବିଶ୍ୱ ସିରିଜ କ୍ରିକେଟ ଇୟାନ ୧୯୭୬ /୭୭ରେ ଚ୍ୟାନେଲ ୯ ପ୍ରଯୋଜିତ ବିଶ୍ୱ ସିରିଜ କ୍ରିକେଟର ଆରମ୍ଭରେ ମୁଖ୍ୟ ଭୂମିକା ନେଇ ଏକ ବିଦ୍ରୋହୀ ସିରିଜ ଆରମ୍ଭ କଲେ , ଯାହା ବେସ କିଛି ଆନ୍ତର୍ଜାତୀୟ ଖେଳାଳିଙ୍କୁ ମୁଖ୍ୟ ଧାରାରୁ ବାହାର କରିନେଲା । ପରେ ଅବଶ୍ୟ ତାହା ବନ୍ଦ ହେଇଗଲା । ଏହା ପରେ ଇୟାନ ୧୯୭୯ରେ ପୁଣି ଅଷ୍ଟ୍ରେଲିଆ ଜାତୀୟ ଦଳକୁ ପ୍ରତ୍ୟାବର୍ତନ କରିଥିଲେ । ଏକ ଦିବାସୀୟ ପ୍ରଦର୍ଶନ ଏକ ଦିବାସୀୟ କ୍ରିକେଟରେ ଇୟାନଙ୍କ ପ୍ରଦର୍ଶନ ଖୁବ ଭଲ ଥିଲା । ମାତ୍ର ଗୋଟିଏ ଅନ୍ତର୍ରାଷ୍ଟ୍ରୀୟ ମେଚ ଖେଳିଥିବା ଇୟାନ ରେ ପ୍ରଥମ ଛକା ମରିଥିବାର କୃତିର ଅଧିକାରୀ ।
ସୋଲାନ, ହିମାଚଳ ପ୍ରଦେଶ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ହିମାଚଳ ପ୍ରଦେଶର ସୋଲନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସୋଲାନ, ହିମାଚଳ ପ୍ରଦେଶ ୩୦.୯୦୯୧ ଉତ୍ତର ଅକ୍ଷାଂଶ ଓ ୭୭.୧୦୮୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୫୨୪୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୋଲାନ, ହିମାଚଳ ପ୍ରଦେଶ ସହରର ମୋଟ ଜନସଂଖ୍ୟା ୨୮୭୭ ଅଟେ । ସେଥି ମଧ୍ୟରୁ ୫୩.୦୧% ଜଣ ପରୁଷ ହୋଇଥିବା ବେଳେ ୪୬.୯୯% ଜଣ ନାରୀ ଅଟନ୍ତି । ସୋଲାନ, ହିମାଚଳ ପ୍ରଦେଶର ସାକ୍ଷରତା ହାର ୭୭.୬୫% ଅଟେ । ଏହା ଜାତୀୟ ହାରଠାରୁ ୧୨.୮୧% ପ୍ରତିଶତ କମ ଅଟେ । ସେଥିରୁ ୪୨.୭୫% ପ୍ରତିଶତ ପୁରୁଷ ଓ ୩୪.୯୦% ନାରୀ ଅଟନ୍ତି । ୧୨.୯୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସୋଲାନ, ହିମାଚଳ ପ୍ରଦେଶର ସରକାରୀ ଭାଷା ଅଟେ ।
ରାଜମାତା କ୍ରୀଷ୍ଣା କୁମାରୀ  (୧୦ ଫେବୃଆରୀ ୧୯୨୬ - ୩ ଜୁଲାଇ ୨୦୧୮) ଜଣେ ଭାରତୀୟ ରାଜନେତା ଥିଲେ  । ସେ ମହାରାଜା ହନୁବନ୍ତ ସିଂଙ୍କ ପତ୍ନୀ ଭାବରେ ମାରବାଡ଼-ଯୋଧପୁରର ମହାରାଣୀ କନସର୍ଟ ଥିଲେ ଏବଂ ୧୯୫୨ ୧୯୭୦ ବର୍ଷରେ ଗଜ ସିଂ ଦ୍ୱିତୀୟଙ୍କ ସମୟରେ ମାରବାଡ଼-ଯୋଧପୁରର ରାଜପ୍ରତିନିଧି ଥିଲେ । ଜୀବନୀ ସେ ୧୯୭୧-୧୯୭୭ ମସିହାରେ ମହାରାଜା ହନୁବନ୍ତ ସିଂଙ୍କ ପତ୍ନୀ ଭାବରେ ମାରବାଡ଼-ଯୋଧପୁରର ଶେଷ ମହାରାଣୀ କନସର୍ଟ ଥିଲେ । ୧୯୫୨ ମସିହାରେ ତାଙ୍କ ସ୍ୱାମୀ ମହାରାଜା ହନୁବନ୍ତ ସିଂଙ୍କ ଦେହାନ୍ତ ପରେ ସେ ପୁତ୍ର ମହାରାଜା ଗଜ ସିଂ ଦ୍ୱିତୀୟ ତଥା ଅନାଥ ହୁକୁମ ସିଂଙ୍କ ସାବତ ମାଙ୍କ ପାଇଁ ରାଜକୁମାର ପରିବାରର ଦାଇତ୍ୱ ଗ୍ରହଣ କରିଥିଲେ । ସେ ଧରଙ୍ଗଧର ଏଚ.ଏଚ ମହାରାଣୀ କ୍ରୀଷ୍ଣା କୁମାରୀ ବା ସାହିବା ନାମରେ ମଧ୍ୟ ଜଣାଶୁଣା । ସେ ଯୋଧପୁରରେ ରାଜମାତା କ୍ରୀଷ୍ଣା କୁମାରୀ ବାଳିକା ସରକାରୀ ବିଦ୍ୟାଳୟର ପ୍ରତିଷ୍ଠା କରିଥିଲେ । ସେ ୧୯୭୧ ମସିହାରେ ଯୋଧପୁରରୁ ଲୋକ ସଭା ନିର୍ବାଚନରେ  ପ୍ରତିଦ୍ୱନ୍ଦ୍ୱିତା କରିଥିଲେ ଏବଂ ୧୯୭୭ ମସିହା ପର୍ଯ୍ୟନ୍ତ କାର୍ଯ୍ୟ କରିଥିଲେ । ସେ ୩ ଜୁଲାଇ ୨୦୧୮ ମସିହାରେ ଯୋଧପୁରରେ ୯୨ ବର୍ଷ ବୟସରେ ମୃତ୍ୟୁବରଣ କରିଥିଲେ । ଅଯୋଧ୍ୟା ପ୍ରସାଦଙ୍କ ପୁସ୍ତକ  "ଦି ରୟାଲ୍ ବ୍ଲୁ" ରେ ତାଙ୍କ ଜୀବନର ଅଧିକାଂଶ ସମୟ ଧଙ୍ଗଧର ରାଜକୁମାରୀଙ୍କଠାରୁ ମାରବାଡ଼ର ମହାରାଣୀ  (ଯୋଧପୁର)ଙ୍କ ପର୍ଯ୍ୟନ୍ତ ଚିତ୍ରିତ ହୋଇଛି  ।
ତୋ ପ୍ରେମରେ ପଡ଼ିଲା ପରେ, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଚିନ୍ମୟୀ ପ୍ରିୟଦର୍ଶିନୀ । ପ୍ରସନ୍ନ କୁମାର ପାଟ୍ଟଶାଣୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଡଃ ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସରୋଜ କାନ୍ତ କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବରାଜ ଏବଂ ଚିନ୍ମୟୀ ପ୍ରିୟଦର୍ଶିନୀ । ଦେବରାଜ ଏବଂ ଚିନ୍ମୟୀ ଉଭୟ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ପ୍ରଲିପ୍ତା, ମୁନ୍ନା ଖାନ୍, ପୂଜା, ସସ୍ମିତା ପଣ୍ଡା, ଜୀବନ ପଣ୍ଡା, ପ୍ରଜ୍ଞା ଖଟୁଆ, ପୁଷ୍ପା ପଣ୍ଡା, ଅସୀତ ପତି, ଧିରେନ ମିତ୍ର, କୁନି ପଣ୍ଡା, ମନିଷା ମିଶ୍ର, ଆଶିଷ ସେନ୍ଦ୍ରେ, ଅଞ୍ଜନା ଦାଶ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ବିଦୁସ୍ମିତା ଏହି କଥାଚିତ୍ରଟିରେ ଏକ ଆଇଟମ ଗୀତରେ ନୃତ୍ୟ କରିଥିଲେ । ଅଭିନୟ ଦେବରାଜ ଚିନ୍ମୟୀ ପ୍ରିୟଦର୍ଶିନୀ ପ୍ରଲିପ୍ତା ମୁନ୍ନା ଖାଁ ପୂଜା ସସ୍ମିତା ପଣ୍ଡା ଜୀବନ ପଣ୍ଡା ପ୍ରଜ୍ଞା ଖଟୁଆ ପୁଷ୍ପା ପଣ୍ଡା ଅସୀତ ପତି ଧିରେନ ମିତ୍ର କୁନି ପଣ୍ଡା ମନିଷା ମିଶ୍ର ଆଶିଷ ସେନ୍ଦ୍ରେ ଅଞ୍ଜନା ଦାଶ ବିଦୁସ୍ମିତା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ପ୍ରସନ୍ନ କୁମାର ପାଟ୍ଟଶାଣୀ, ନିର୍ମଳ ନାୟକ, ଅରୁଣ ମନ୍ତ୍ରୀ, ଆଶୁତୋଷ, ଜୟନ୍ତ ଦାସ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ହ୍ୟୁମାନ ସାଗର, ତପୁ ମିଶ୍ର, ସତ୍ୟଜିତ, ଅସୀମା ପଣ୍ଡା, ସଞ୍ଜୁ, ବୈଦ୍ୟନାଥ ଆଦି ଗାୟକମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଋଷ୍ୟଶୃଙ୍ଗ କିମ୍ବା ଶୃଙ୍ଗୀ ଋଷି ହେଉଛନ୍ତି ବାଲ୍ମିକୀ ରାମାୟଣର ଜଣେ ଚରିତ୍ର ଯାହାଙ୍କଦ୍ୱାରା ରାଜା ଦଶରଥ ପୁତ୍ର ଲାଭ କରିବା ନିମନ୍ତେ ପୁତ୍ରକାମେଷ୍ଟି ତଥା ଅଶ୍ୱମେଧ ଯଜ୍ଞ କରାଇଥିଲେ । ସେ ଥିଲେ ବିଭାଣ୍ଡକ ଋଷିଙ୍କ ପୁତ୍ର ତଥା ଋଷି କାଶ୍ୟପଙ୍କ ନାତି । ଋଷ୍ୟଶୃଙ୍ଗ ଥିଲେ ଋଷି ବିଭାଣ୍ଡକ ଏବଂ ଅପସରା ଉର୍ବଶୀଙ୍କ ପୁତ୍ର । ସେ ଅଙ୍ଗଦେଶର ରାଜା ରୋମପାଦଙ୍କ ପୋଷ୍ୟ କନ୍ୟା ଶାନ୍ତାଙ୍କୁ ବିବାହ କରିଥିଲେ, ଯିଏ ପ୍ରକୃତରେ ଦଶରଥଙ୍କ ଝିଅ ଥିଲେ । ଜନ୍ମ ଏବଂ ପୌରାଣିକ ବୃତ୍ତାନ୍ତ ପୌରାଣିକ କାହାଣୀ ଅନୁଯାୟୀ,ଋଷି ବିଭାଣ୍ଡକଙ୍କୁ ଏକଦା କଠୋର ତପ କରିବା ଦେହି, ଦେବତାଗଣ, ବିଶେଷକରି ଦେବରାଜ ଇନ୍ଦ୍ର ପ୍ରମାଦ ଗଣିଲେ । ତେଣୁ ଋଷିଙ୍କ ତପ ଭଙ୍ଗ କରିବା ପାଇଁ ସେ ସ୍ୱର୍ଗର ଅପସରା ଉର୍ବଶୀଙ୍କୁ ପଠାଇଲେ । ସୁନ୍ଦରୀ ଉର୍ବଶୀଙ୍କଦ୍ୱାରା ଆକର୍ଷିତ ହୋଇ ବିଭାଣ୍ଡକ ତାଙ୍କ ସହ ସହବାସ କଲେ, ଯାହା ଫଳରେ ତାଙ୍କର ଏକ ପୁତ୍ର ସନ୍ତାନ ଜାତ ହେଲା । ସେହି ପୁତ୍ର ହିଁ ଋଷ୍ୟଶୃଙ୍ଗ ନାମରେ ପରିଚିତ ହେଲେ । ତେବେ, ତାଙ୍କ ନାମ ବିଷୟରେ ଉଲ୍ଲେଖ କରାଯାଇଛି ଯେ ତାଙ୍କ କପାଳରେ ଶିଙ୍ଗ ଥିବାରୁ ସେ ଶୃଙ୍ଗୀ ନାମ ପାଇଥିଲେ । ଋଷ୍ୟଶୃଙ୍ଗ ଜନ୍ମ ହେବା ପରେ ଉର୍ବଶୀଙ୍କ କାର୍ଯ୍ୟ ସମାପ୍ତ ହୋଇଯିବାରୁ ସେ ସ୍ୱର୍ଗଲୋକକୁ ଚାଲିଗଲେ । ଉର୍ବଶୀ ତାଙ୍କୁ ଏଭଳି ଭାବେ ପ୍ରତାରିତ କରିବା ପରେ ଋଷି ବିଭାଣ୍ଡକଙ୍କର ନାରୀ ଜାତି ପ୍ରତି ଭୀଷଣ ଘୃଣାଭାବ ଜାତ ହେଲା । ଏହି ପ୍ରତାରଣାଦ୍ୱାରା ବିଭାଣ୍ଡକ ଏତେ ଆଘାତ ପାଇଲେ ଯେ ସେ ସମସ୍ତ ମହିଳା ଜାତିଙ୍କୁ ଘୃଣା କଲେ ଏବଂ ପୁଅ ଋଷ୍ୟଶୃଙ୍ଗଙ୍କ ଜୀବନରେ ମହିଳାଙ୍କ ଛାଇ ମଧ୍ୟ ନ ପଡିବାର ବ୍ୟବସ୍ଥା କରିବାକୁ ସ୍ଥିର କଲେ । ଏଥିପାଇଁ ସେ ଏକ ଅରଣ୍ୟରେ ପୁତ୍ରର ଲାଳନ ପାଲନ କରିବା ବ୍ୟବସ୍ଥା କଲେ । ସେହି ଅରଣ୍ୟର ସୀମାରେ ଅଙ୍ଗଦେଶ ରହିଥିଲା । ଋଷିଙ୍କର କ୍ରୋଧର କାରଣରୁ ସୀମାନ୍ତବର୍ତ୍ତୀ ଅଙ୍ଗରାଜ୍ୟରେ ଘୋର ଦୁର୍ଭିକ୍ଷ ଦେଖାଦେଇଥିଲା । ଅଙ୍ଗରାଜା ରୋମପାଦ ସାଧୁ ଓ ମନ୍ତ୍ରୀମାନଙ୍କ ସହିତ ପରାମର୍ଶ କରି ଏହି ସିଦ୍ଧାନ୍ତରେ ପହଞ୍ଚିଲେ ଯେ ଯଦି କୌଣସି ପ୍ରକାରେ ଋଷ୍ୟଶୃଙ୍ଗଙ୍କୁ ଅଙ୍ଗ ଦେଶକୁ ଅଣାଯାଏ, ତେବେ ଏହି ବିପର୍ଯ୍ୟୟ ଦୂର ହେବ । ଅତଏବ, ରାଜା ଋଷ୍ୟଶୃଙ୍ଗଙ୍କୁ ନିମନ୍ରଣ କରିବା ପାଇଁ କିଛି ଦେବଦାସୀଙ୍କୁ ତାଙ୍କ ନିକଟକୁ ପଠାଇଲେ, କାରଣ ଋଷ୍ୟଶୃଙ୍ଗ ଜନ୍ମ ନେବା ପରଠାରୁ କେବେ ବି ମହିଳାଙ୍କ ସଂସ୍ପର୍ଶରେ ଆସି ନଥିଲେ । ସତକୁ ସତ ଋଷ୍ୟଶୃଙ୍ଗ ଆଗ୍ରହର ସହ ଦବଦାସୀଙ୍କ ସହ ଆସିବାକୁ ରାଜି ହୋଇଗଲେ ଏବଂ ତାଙ୍କ ଆଗମନକୁ ଅଙ୍ଗ ଦେଶରେ ବହୁତ ଉତ୍ସାହର ସହିତ ସ୍ୱାଗତ କରାଯାଇଥିଲା । ପିତା ବିଭାଣ୍ଡକଙ୍କ କ୍ରୋଧରେ ଭୟଭୀତ ହୋଇ ରୋମାପଡ ତୁରନ୍ତ ତାଙ୍କ ଝିଅ ଶାନ୍ତାକୁ ଋଷ୍ୟଶୃଙ୍ଗଙ୍କ ସହ ବିବାହ ପାଇଁ ଅର୍ପଣ କରିଦେଇଥିଲେ । ପରବର୍ତ୍ତୀ ସମୟରେ ଋଷ୍ୟଶୃଙ୍ଗ ରାଜା ଦଶରଥଙ୍କ ପୁତ୍ର ପ୍ରାପ୍ତି ନିମିତ୍ତ ଅଶ୍ୱମେଧ ଯଜ୍ଞ ତଥା ପୁତ୍ରକାମେଷ୍ଟୀ ଯଜ୍ଞ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୫ ଡିସେମ୍ବର ବର୍ଷର ୩୩୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୪୦ତମ  । ବର୍ଷ ଶେଷ ହେବା ପାଇଁ ଆଉ ୨୬ ଦିନ ବାକି ଅଛି ।
ଟୋଫାସିଟିନିବ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଜେଲଜାନଜ, ହେଉଛି ଏକ ଔଷଧ ଯାହା ରିଉମାଟଏଡ ଆର୍ଥ୍ରାଇଟିସ, ସୋରିଆଟିକ୍ ଗଣ୍ଠି ପ୍ରଦାହ, କିଶୋର ଅକାରଣ ଗଣ୍ଠି ପ୍ରଦାହ ଏବଂ ଅଲସରେଟିଭ କୋଲାଇଟିସ ଚିକିତ୍ସା ପାଇଁ ବ୍ୟବହୃତ ହୁଏ । ଯେତେବେଳେ ଅନ୍ୟ କୌଣସି ଚିକିତ୍ସା ଫଳପ୍ରଦ ହୁଏ ନାହିଁ, ସେତେବେଳେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ମୁଣ୍ଡବିନ୍ଧା ଏବଂ ଉଚ୍ଚ ରକ୍ତଚାପ ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, କର୍କଟ ରୋଗ, ଆଞ୍ଜିଓଇଡିମା ଏବଂ ଫୁସଫୁସ ଏମ୍ବୋଲିଜ୍ମ ହୋଇପାରେ । ଅଧିକ ମାତ୍ରାରେ ଏହି ଔଷଧ ଦେଲେ ମୃତ୍ୟୁ ଆଶଙ୍କା ରହିପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ପ୍ରକାର ଜାନସ କାଇନେଜ   ପ୍ରତିବନ୍ଧକ ଔଷଧ । ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୭ରେ ୟୁରୋପରେ ଡାକ୍ତରୀ ବ୍ୟବ‌ହାର ପାଇଁ ଟୋଫାସିଟିନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହି ଔଷଧ ଦୈନିକ ଦୁଇଥର ୫ ମିଗ୍ରା ହିସାବରେ ୪ ସପ୍ତାହର ଚିକିତ୍ସା ପାଇଁ ୬୯୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣ ଔଷଧର ମୂଲ୍ୟ ପ୍ରାୟ ୪,୬୦୦ ଡଲାର ଅଟେ ।
କିଶୋରୀମଣି ସିଂହ  (୨୫ ନଭେମ୍ବର ୧୯୨୮ - ୨୭ ମଇ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ୧୯୯୧ ମସିହାରେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ଜଣେ ବିଧାୟିକା ଭାବରେ ନିର୍ବାଚିତ ହୋଇଥିଲେ । ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଜନତା ଦଳର ପ୍ରତିନିଧି ଭାବରେ ବିଧାୟକ ଥିବା ନିକୁଞ୍ଜ ବିହାରୀ ସିଂହଙ୍କର ମୃତ୍ୟପରେ ତାଙ୍କ ପତ୍ନୀ କିଶୋରୀମଣି ଉପ ନିର୍ବାଚନରେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଜନତା ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ି ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର କିଶୋରୀମଣି ସିଂହ ୧୯୨୮ ମସିହାର ନଭେମ୍ବର ମାସ ୨୫ ତାରିଖ ଦିନ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଜଗନ୍ନାଥ ପ୍ରସାଦ ସିଂହ ଠାକୁର । ସେ ଶିକ୍ଷାଗତ ଯୋଗ୍ୟତାରେ ମ୍ୟାଟ୍ରିକ୍ ପାଶ୍ କରିଥିଲେ । ସେ ନିକୁଞ୍ଜ ବିହାରୀ ସିଂହଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ତିନୋଟି ପୁଅ ଓ ତିନୋଟି ଝିଅ ଅଛନ୍ତି । କିଶୋରୀମଣିଙ୍କର ପତି ନିକୁଞ୍ଜ ବିହାରୀ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଅଖିଳ ଭାରତୀୟ ଗଣ ପରିଷଦ ଓ ଜନତା ଦଳ ଭଳି ରାଜନୈତିକ ଦଳ ସହ ମିଶି ରାଜନୀତିରେ ସକ୍ରିୟ ଥିଲେ । ନିକୁଞ୍ଜ ୧୯୫୭ ମସିହାରେ ଅଖିଳ ଭାରତୀୟ ଗଣପରିଷଦର ପ୍ରତିନିଧି ଭାବରେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ଜନତା ଦଳରେ ଯୋଗ ଦେଇଥିଲେ ଏବଂ ୧୯୮୫ ଓ ୧୯୯୦ ମସିହାରେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ କିଶୋରୀମଣି ତାଙ୍କ ପତିଙ୍କ ପାଇଁ, ସେ ଲଢ଼ିଥିବା ବିଭିନ୍ନ ନିର୍ବାଚନ ସମୟରେ ପ୍ରଚାରରେ ଯୋଗ ଦେଉଥିଲେ ଓ ବିଭିନ୍ନ ସଭା ସମିତି ଗୁଡ଼ିକରେ ହେଉଥିବା କାର୍ଯ୍ୟକ୍ରମରେ ଯୋଗ ଦେଉଥିଲେ ଏବଂ ରାଜନୀତିରେ ଆଂଶିକ ସକ୍ରିୟ ଥିଲେ । ତାଙ୍କ ପତି ନିକୁଞ୍ଜ ବିହାରୀ ସିଂହ ୧୯୯୧ ମସିହାର ଅଗଷ୍ଟ ମାସ ୨୪ ତାରିଖରେ ମୃତ୍ୟୁବରଣ କରିଥିଲେ । ସେତେବେଳକୁ ସେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ବିଧାୟକ ଭାବରେ ୧୦ମ ଓଡ଼ିଶା ବିଧାନ ସଭାର ସଭ୍ୟ ଥିଲେ । ଫଳରେ ତାଙ୍କ ମୃତ୍ୟୁ ପରେ ସେହି ବିଧାନ ସଭା ଆସନଟି ଖାଲି ପଡ଼ିଥିଲା । ଏହି ଖାଲି ପଡ଼ିଥିବା ଆସନଟି ପାଇଁ ୧୯୯୧ ମସିହାରେ ବିଜେପୁରରେ ଉପ ନିର୍ବାଚନ ହୋଇଥିଲା । ଏହି ଉପ ନିର୍ବାଚନରେ କିଶୋରୀମଣି ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୬ ନଭେମ୍ବର ୧୯୯୧ ମସିହାରୁ ୧୯୯୫ ମସିହାରେ ସେହି ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ମୃତ୍ୟୁ କିଶୋରୀମଣି ସିଂହ ୨୦୦୭ ମସିହାର ମଇ ମାସ ୧୭ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।
ଶକ୍ତି ମହାନ୍ତି, ଜଣେ ଓଡ଼ିଆ ସାହିତ୍ୟିକ । ଓଡ଼ିଆ ସାହିତ୍ୟର ଗଳ୍ପ, କବିତା ଓ ଉପନ୍ୟାସ ଆଦିରେ ସେ ନିଜ ଲେଖନୀ ଚାଳନା କରନ୍ତି । ବୃତ୍ତିରେ ସେ ଜଣେ ଅଧ୍ୟାପକ ।
ପ୍ରତାପ ସିଂ କୌର  (1901 - 1965 ମସିହା) [[ପଞ୍ଜାବ  ଭାରତପଞ୍ଜାବ]]ର ପ୍ରମୁଖ ରାଜନୀତିଜ୍ଞ ଏବଂ ନେତା ଥିଲେ । ପଞ୍ଜାବର ମୁଖ୍ୟମନ୍ତ୍ରୀ ରହିଥିଲେ । ସେହି ସମୟରେ ପଞ୍ଜାବ ଅନ୍ତର୍ଗତ ହରିୟାଣା ଏବଂ ହିମାଞ୍ଚଳ ପ୍ରଦେଶର ମଧ୍ୟ ଥିଲେ । ପରିଚୟ ପ୍ରତାପ ସିଂ କୌରଙ୍କ ଜନ୍ମ 1901 ମସିହାରେ ଗୋଟେ ସୀଖ୍ ପରିବାରରେ ହୋଇଥିଲା । ତାଙ୍କର ଶେଷ ନାମ ତାଙ୍କ ଗ୍ରାମର ନାମ କାୖରୋକୁ ସଂଯୋଗ କରି ହୋଇଥିଲା । ସେ ଅମୃତସର ଜିଲ୍ଲାର କାୖରୋ ଗ୍ରାମରେ ଜନ୍ମ ହୋଇଥିଲେ । ଅମୃତସର ଜିଲ୍ଲା , ବ୍ରିଟିଶ ରାଜ ଅନ୍ତର୍ଗତ ପଞ୍ଜାବରେ ଅବସ୍ଥିତ । ଖାଲସା କଲେଜରେ ବି.ଏ ପାସ କରି ଆମେରିକା ଗଲେ ଏବଂ ସେଠାକାର ମିଶିଗନ ବିଶ୍ୱ ବିଦ୍ୟାଳୟରେ ଏମ.ଏ ପାସ କଲେ ; ଏବଂ ସେଠାରେ ସେ ଭାରତର ରାଜନୀତି ଆଡକୁ ଅଗ୍ରସର କଲେ । ଭାରତୀୟ ସ୍ୱତନ୍ତ୍ରତା ପାଇଁ ଆମେରିକାରେ ଗଦର ପାର୍ଟି ନାମରେ ଯେଉଁ ସଂସ୍ଥା ସ୍ଥାପିତ ହୋଇଥିଲା , ସେଥିରେ ସେ ସକ୍ରିୟ ରୂପେ ଯୋଗଦାନ କରିବାକୁ ଲାଗିଲେ । ଭାରତ ଫେରିବା ପରେ 1926 ମସିହାରେ ଭାରତୀୟ ରାଷ୍ଟ୍ରୀୟ କଂଗ୍ରେସରେ ଯୋଗଦାନ କଲେ ଏବଂ ସେବେଠାରୁ ସ୍ୱତନ୍ତ୍ରତା ପ୍ରାପ୍ତ ହେବା ପର୍ଯ୍ୟନ୍ତ କଂଗ୍ରେସ ଆନ୍ଦୋଳନରେ ନିରନ୍ତର ଭାଗନେଇଥିଲେ ଏବଂ ଜେଲ ଯାଇଥିଲେ । ଭାରତ ସ୍ୱାଧୀନ ହେବାପରେ ବିଧାନ ସଭାର ସଦସ୍ୟ ନିର୍ବାଚିତ ହେଲେ ଏବଂ ଅନ୍ତତୋଗତ୍ୱ ପଞ୍ଜାବର ମୁଖ୍ୟମନ୍ତ୍ରୀ ହୋଇଗଲେ । ଯେଉଁ ଦିନ ସେ ମୁଖ୍ୟମନ୍ତ୍ରୀ ଥିଲେ ସେହି ଦିନ ପଞ୍ଜାବର ରାଜନୀତିକ ସ୍ଥିତି ଅତ୍ୟନ୍ତ ବିସ୍ଫୋଟକ ଥିଲା । ସେହିଦିନ ମାଷ୍ଟର ତାରା ସିଂଙ୍କ ନେତୃତ୍ୱରେ ସ୍ୱତନ୍ତ୍ର ପଞ୍ଜାବ ଜୋରେ ଚାଲୁଥିଲା । ପ୍ରାନ୍ତରେ ଏକ ପ୍ରକାର ଅରାଜକତା ମାତି ଥିଲା । କାୖରୋମାନେ ନିଜ ସୁଦୃଢ ବ୍ୟକ୍ତିତ୍ୱ ଏବଂ ରାଜନୈତିକ ଦୂରଦର୍ଶିତାରେ ଆନ୍ଦୋଳନର ସାମ୍ନା କରିଥିଲେ ଏବଂ ସେମାନଙ୍କ କୂଟନୀତି ଆନ୍ଦୋଳନର ମୁଖ୍ୟ ସ୍ତମ୍ଭ ମାଷ୍ଟର ତାରା ସିଂରେ କୁଟ ଉତ୍ପନ୍ନ କରିବାରେ ସଫଳ ହେଲେ ତଥା ଆନ୍ଦୋଳନ ଛିନ୍ନ ଭିନ୍ନ ହୋଇଗଲା । ସେ ଜଣେ ସ୍ଥିର ଓ ପ୍ରଭାବ ଶାଳୀ ଶାସକ ରୂପେ ପ୍ରକଟିତ ହୋଇଥିଲେ । ସେ ନିଜ ପ୍ରଦେଶର ଆର୍ଥିକ ଅବସ୍ଥାକୁ ବିକଶିତ କରିବାପାଇଁ ଅଧିକା ପ୍ରୟାସ କରିଥିଲେ । ଉଦ୍ୟୋଗ ଏବଂ କୃଷି ପରି ଦୁଇ କ୍ଷେତ୍ରରେ ପଞ୍ଜାବରେ ଅଦ୍ଭୁତ ପୁର୍ବ ଉନ୍ନତି କରିଥିଲେ । 1962 ମସିହାରେ ଯେବେ ଚୀନ, ଭାରତ ଉପରେ ଆକ୍ରମଣ କରିଥିଲେ ତ କୌରୋମାନେ ନିଜ ପ୍ରଦେଶରୁ ଧନ ଏବଂ ଜନ ସହାୟତା ଆଦି ନିଜ ନିଜ ଭିତରେ ହିଁ ଏକ ଇତିହାସ ଅଟେ । ଏହି ପ୍ରକାର ମହତ୍ତ୍ୱ ପରେ ମଧ୍ୟ ତାଙ୍କ ଉପରେ ପକ୍ଷପାତ ଏବଂ ଭ୍ରଷ୍ଟାଚାର ଆରୋପ ଲଗା ଯାଇଥିଲା ଏବଂ ତାଙ୍କୁ 1964 ମସିହାରେ ମୁଖ୍ୟମନ୍ତ୍ରୀ ପଦବୀକୁ ପରିତ୍ୟାଗ କରିବାକୁ ପଡ଼ିଥିଲା । ଏହାର କିଛିଦିନ ପରେ 1965 ମସିହାର ଆରମ୍ଭରେ ଗୋଟେ ଦିନ ଯେବେ ସେ ମୋଟର କାରଦ୍ୱାରା ଦିଲ୍ଲୀରୁ ଫେରୁଥିଲେ, ମାର୍ଗରେ କିଛି ଲୋକ ତାଙ୍କୁ ଗୁଳି ମାରିଥିଲେ ଏବଂ ତତ୍କାଳେ ତାଙ୍କର ମୃତ୍ୟୁ ଘଟିଥିଲା ।
ସୁମାଟ୍ରିପଟାନ, ଏକ ବ୍ୟବସାୟୀକ ନାମ ଇମିଟ୍ରକ୍ସ, ଏକ ଔଷଧ ଯାହା ଅଧକପାଳି ମୁଣ୍ଡବିନ୍ଧା ଏବଂ କ୍ଲଷ୍ଟର ମୁଣ୍ଡ ବିନ୍ଧାର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ପାଟିରେ ଦିଆଯାଏ, ନାକରେ ପକାଯାଏ କିମ୍ବା ଚର୍ମ ତଳ ଇଞ୍ଜେକସନ ଆକାରରେ ଦିଆଯାଏ  ଔଷଧର ପ୍ରଭାବ ସାଧାରଣତଃ ତିନି ଘଣ୍ଟା ମଧ୍ୟରେ ଆରମ୍ଭ ହୋଇଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଛାତି ଚାପ, ଥକ୍କା ଅନୁଭବ କରିବା, ଦୁନିଆର ଘୂର୍ଣ୍ଣନ ଅନୁଭବ, ବାନ୍ତି, ଏବଂ ଝିମ ଝିମ ଲାଗିବା ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ସେରୋଟୋନିନ ସିଣ୍ଡ୍ରୋମ, ହୃଦ୍‌ଘାତ, ଷ୍ଟ୍ରୋକ ଏବଂ ବାତ ହୋଇପାରେ  ଏହି ଔଷଧ ଅତ୍ୟଧିକ ବ୍ୟବହାର କଲେ ମୁଣ୍ଡ ବିନ୍ଧା ହୋଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି। ଏହା କିପରି କାମ କରେ ତାହା ସଂପୂର୍ଣ୍ଣ ସ୍ପଷ୍ଟ ନୁହେଁ  ଏହା ଏକ ଟ୍ରିପ୍ଟାନ ଶ୍ରେଣୀର ଔଷଧ  ୧୯୮୨ ମସିହାରେ ସୁମାଟ୍ରିପଟାନ ପେଟେଣ୍ଟ ହୋଇଥିଲା ଏବଂ ୧୯୯୧ ମସିହାରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ୨୦୧୯ ସୁଦ୍ଧା ଏହାର ଡୋଜ ପିଛା ଏନଏଚଏସର ମୂଲ୍ୟ ୧ ପାଉଣ୍ଡ ରହିଛି। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୦.୬୦ ଡଲାର ଅଟେ। ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୯୭ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଆଠ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା  ଏକ ଡୋଜ୍ ପିଛା ୫୦ ଡଲାର ମୂଲ୍ୟରେ ଏହାର ଏକ ମିଶ୍ରଣ ଉତ୍ପାଦ ସୁମାଟ୍ରିପଟାନ/ନାପ୍ରୋକ୍ସେନ ନାମରେ ମଧ୍ୟ ଉପଲବ୍ଧ
ଅର୍ଚ୍ଚନା ନାୟକ  (ଜନ୍ମ ୨୭ ଫେବୃଆରୀ ୧୯୬୬) ଭାରତର ୧୪ଶ ଲୋକ ସଭାର ଜଣେ ସଦସ୍ୟ  । ସେ ବିଜୁ ଜନତା ଦଳ, ରାଜନୈତିକ ଦଳରୁ ଓଡ଼ିଶାର କେନ୍ଦ୍ରାପଡ଼ା ନିର୍ବାଚନ ମଣ୍ଡଳୀକୁ ପ୍ରତିନିଧିତ୍ୱ କରନ୍ତି । ୨୦୦୯ ସାଧାରଣ ନିର୍ବାଚନ ପୂର୍ବରୁ ସେ ବିଜୁ ଜନତା ଦଳରୁ ଇସ୍ତଫା ଦେଇ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ସେହି ନିର୍ବାଚନରେ ସେ ଭୁବନେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ଲଢିଥିଲେ । ୨୦୧୩ରେ ସେ ବିଜେପିରୁ ଇସ୍ତଫା ଦେଇଥିଲେ । ଶିକ୍ଷା ଜୀବନ ସେ ମୁଡୁପୁର, ଜଗତସିଂହପୁର ସରକାରୀ ବାଳିକା ଉଚ୍ଚ ବିଦ୍ୟାଳୟରୁ ସ୍କୁଲ ଶିକ୍ଷା ଶେଷ କରି ବାଣୀବିହାରରୁ ସ୍ନାତ୍ତକୋତର, ଆଇନଶିକ୍ଷା, ଓ ବିଏଡ୍ ଶିକ୍ଷ ଲାଭ କରିଥିଲେ ।
ରଘୁନାଥ ମହାନ୍ତି ଜଣେ ଓଡ଼ିଶା-ଜନ୍ମିତ ସ୍ୱାଧୀନତା ସଂଗ୍ରାମୀ ଥିଲେ । ସେ ମୁଖ୍ୟତଃ ରଣପୁର ବିଦ୍ରୋହ ତଥା ଗଡ଼ଜାତ ବିଦ୍ରୋହରେ ପ୍ରମୁଖ ନେତୃତ୍ୱ ନେଇଥିଲେ । ୧୯୪୦ ମସିହାରେ ଇଂରେଜମାନେ ତାଙ୍କୁ ଫାଶୀଦଣ୍ଡରେ ଦଣ୍ଡିତ କରିଥିଲେ । ଜୀବନୀ ରଘୁନାଥ ମହାନ୍ତି ରଣପୁରର ବାଦଭୂଇଁ ଗ୍ରାମରେ ଜନ୍ମଗ୍ରହଣ କରିଥିଲେ । ରଣପୁର ଆଦି ଗଡ଼ଜାତ ଅଞ୍ଚଳକୁ ସେତେବେଳେ ଅନ୍ଧାରୀ ମୁଲକ କୁହାଯାଉଥିଲା, କାରଣ ଏଠିକାର ଅଧିବାସୀ ନିଜ ଅଧିକାର ବିଷୟରେ ଅନଭିଜ୍ଞ ଥିଲେ । ରଘୁନାଥ ମହାନ୍ତି ନିଜ ସାଥୀ ଦିବାକର ପରିଡ଼ାଙ୍କ ସହ ମିଶି ପ୍ରଜାମଣ୍ଡଳ ଆନ୍ଦୋଳନ ଆରମ୍ଭ କରିଥିଲେ । ସେ ଦୁହେଁ ରାସବିହାରୀ ବୋଷ, ଭଗତ ସିଂହ, ବାଘା ଯତୀନ, ଚନ୍ଦ୍ରଶେଖର ଆଜାଦ ଏବଂ ବୀର ସାବରକାର ଆଦି ସ୍ୱାଧୀନତା ସଂଗ୍ରାମୀଙ୍କଦ୍ୱାରା ଅନୁପ୍ରାଣିତ ହୋଇଥିଲେ । ଏ ଦୁଇଜଣ ରଘୁ-ଦିବାକର ଭାବେ ପରିଚିତ । ୧୯୩୯ ମସିହା ଜାନୁୟାରୀ ୫ ତାରିଖରେ ରଣପୁର ରାଜପ୍ରାସାଦ ସମ୍ମୁଖରେ ରଘୁ-ଦିବାକରଙ୍କ ନେତୃତ୍ୱରେ ଲୋକମାନେ ବିକ୍ଷୋଭ କରିଥିଲେ । ଏଥିରେ ସେତେବେଳ ସମୟରେ ଓଡ଼ିଶା ପାଇଁ ନିଯୁକ୍ତ ଇଂରାଜୀ ରାଜନୈତିକ ପ୍ରତିନିଧି ମେଜର ଆର.ଏଲ. ବାଜେଲଗେଟଙ୍କୁ ଲୋକମାନେ ଠେଙ୍ଗାରେ ପିଟି ପିଟି ମାରିଦେଇଥିଲେ । ବ୍ରିଟିଶ ସରକାର ମୃତ୍ୟୁର ତଦନ୍ତ ପାଇଁ ଏକ ଟିମ ଓଡ଼ିଶାକୁ ପଠାଇଲେ ରଣପୁରବାସୀଙ୍କୁ ମିଥ୍ୟା ସାକ୍ଷୀ ଦେବାକୁ ବିବଶ କରାଗଲା ଏବଂ ରଘୁନାଥ ମହାନ୍ତି ଓ ଦିବାକର ପରିଡ଼ାଙ୍କୁ ଭୁଲ ମାମଲାରେ ଫସାଇ ଅତ୍ୟାଚାର କରାଗଲା । ଶେଷରେ ସେମାନଙ୍କୁ ଫାସୀଦଣ୍ଡରେ ଦଣ୍ଡିତ କରିବାକୁ ନିଷ୍ପତ୍ତି ନିଆଗଲା । ସେମାନଙ୍କୁ ରେଳଗାଡ଼ିଦ୍ୱାରା ରଣପୁର ଜେଲରୁ ବିହାରର ଭଗଲପୁର ଜେଲକୁ ନିଆଗଲା । ୧୯୪୧ ମସିହା ପୂର୍ବାହ୍ନରେ ସେମାନଙ୍କୁ ସେ ଦୁହିଁଙ୍କୁ ଫାସୀ ଦିଆଗଲା ।
ଆଦ୍ରା ଏକ ଭାରତୀୟ ଜନଗଣନା ସହର   ଅଟେ । ଏହା ପଶ୍ଚିମବଙ୍ଗର ପୁରୁଲିଆ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଆଦ୍ରା, ୨୩.୪୯୬୭ ଉତ୍ତର ଅକ୍ଷାଂଶ ଓ ୮୬.୬୮୩୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆଦ୍ରା ସହରର ମୋଟ ଜନସଂଖ୍ୟା ୨୨୦୩୦ ଅଟେ । ସେଥି ମଧ୍ୟରୁ ୫୧.୫୮% ଜଣ ପରୁଷ ହୋଇଥିବା ବେଳେ ୪୮.୪୨% ଜଣ ନାରୀ ଅଟନ୍ତି । ଆଦ୍ରାର ସାକ୍ଷରତା ହାର ୭୩.୦୧% ଅଟେ । ଏହା ଜାତୀୟ ହାରଠାରୁ ୮.୧୭% ପ୍ରତିଶତ ଅଧିକ ଅଟେ । ସେଥିରୁ ୪୦.୯୬% ପ୍ରତିଶତ ପୁରୁଷ ଓ ୩୨.୦୫% ନାରୀ ଅଟନ୍ତି । ୧୦.୩୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ, ଆଦ୍ରାର ସରକାରୀ ଭାଷା ଅଟେ ।
ଚକ୍ରଧର ସାହୁ  (୧୯ ଫେବୃଆରୀ ୧୯୬୧ - ୦୬ ଫେବୃଆରୀ ୨୦୧୯) ଜଣେ ଓଡ଼ିଆ କଥାଚିତ୍ର ନିର୍ମାତା, ନିର୍ଦ୍ଦେଶକ ଓ ସମ୍ପାଦକ ଥିଲେ  । ସେ ଉଭୟ ସମାନ୍ତରାଳ ଓ ବ୍ୟବସାୟିକ ଓଡ଼ିଆ ଚଳଚ୍ଚିତ୍ର ନିର୍ମାଣ କରିଥିଲେ । ଓଡ଼ିଆ ବ୍ୟତୀତ ହିନ୍ଦୀ ଚଳଚ୍ଚିତ୍ର ଓ ଧାରାବାହିକରେ ସେ ଜଣେ ସମ୍ପାଦକ ଭାବରେ କାର୍ଯ୍ୟ କରିଥିଲେ । ଚକ୍ରଧର ଓ ଟିଭିର ଜଣେ ସମ୍ପାଦକ ଭାବରେ ମଧ୍ୟ କାର୍ଯ୍ୟ କରିଥିଲେ । ୨୦୧୯ ମସିହା ଫେବୃଆରୀ ୬ ତାରିଖରେ ତାଙ୍କର ଦେହାନ୍ତ ହୋଇଥିଲା । ଜୀବନୀ ଚକ୍ରଧର, ୧୯୬୧ ମସିହାରେ ବଲାଙ୍ଗୀର ଜିଲ୍ଲାର ଟିଟିଲାଗଡ଼ଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ନାଭ ସାହୁ ଓ ମାତାଙ୍କ ନାମ କଷଣୀ ସାହୁ । ଚକ୍ରଧର, ଉତ୍କଳ ବିଶ୍ୱବିଦ୍ୟାଳୟରୁ ଆଇନରେ ସ୍ନାତକ ପଢିସାରି ୧୯୮୮ ମସିହାରେ ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରେ ଫିଲ୍ମ ଏଡିଟିଂରେ ଡିପ୍ଲୋମା ପାଠ ଆରମ୍ଭ କରିଥିଲେ । ସେଠାରୁ ଉତ୍ତୀର୍ଣ୍ଣ ହୋଇ, ସେ ମୁମ୍ବାଇଠାରେ କାମ କରିବା ଆରମ୍ଭ କରିଥିଲେ । ଶ୍ୟାମ ବେନେଗଲଙ୍କ ନିର୍ଦ୍ଦେଶନାରେ ନିର୍ମିତ ଧାରାବାହିକ  "ଭାରତ ଏକ ଖୋଜ" ରେ ସେ ସହ ସମ୍ପାଦକ ଭାବରେ କାର୍ଯ୍ୟ କରିଥିଲେ । ଓଡ଼ିଶା ଫେରିବାପରେ ୧୯୯୬ମସିହାରେ ସେ ନୀଳ ମାଷ୍ଟରାଣୀ ଚଳଚ୍ଚିତ୍ରର ନିର୍ଦ୍ଦେଶନା କରିଥିଲେ ।
ପ୍ରମୋଦ କୁମାର ତ୍ରିପାଠୀ ଜଣେ ଓଡ଼ିଆ ଲେଖକ ତଥା ନାଟ୍ୟକାର, ଯିଏକି ୧୯୯୯ ମସିହାରେ ତାଙ୍କ ରଚିତ ପୁସ୍ତକ ନିଶାନ୍ତ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ପ୍ରଥମ ଲୋକ ସଭା ୧୭ ଅପ୍ରେଲ ୧୯୫୨ରେ ଗଠିତ ହୋଇଥିଲା । ଏହି ଲୋକ ସଭା ଭାରତର ୧୯୫୧ର ସାଧାରଣ ନିର୍ବାଚନ ପରେ ଗଢ଼ା ଯାଇଥିଲା ଏବଂ ୫ବର୍ଷ ଧରି ରହିବାପରେ ୪ ଅପ୍ରେଲ ୧୯୫୭ରେ ଏହାର କାର୍ଯ୍ୟକାଳ ସମାପ୍ତ ହୋଇଥିଲା । ଲୋକ ସଭାର କାର୍ଯ୍ୟକର୍ତ୍ତା ଭାରତୀୟ ସମ୍ବିଧାନର ୯୩ତମ ପ୍ରସଙ୍ଗ ଅନୁସାରେ ଲୋକ ସଭାରେ ନିର୍ବାଚିତ ଏବଂ ମନୋନୀତ କାର୍ଯ୍ୟକର୍ତ୍ତା ରହିବା ଅନିର୍ବାଯ୍ୟ । ନିର୍ବାଚିତ ସଭ୍ୟମାନେ ହେଲେ ବାଚସ୍ପତି, ଉପ-ବାଚସ୍ପତି ଏବଂ ମନୋନୀତ କାର୍ଯ୍ୟକର୍ତ୍ତାମାନେ ହେଲେ ସଚିବଗଣ । ନିମ୍ନରେ ୧ମ ଲୋକ ସଭାର କାର୍ଯ୍ୟକର୍ତ୍ତା ଏବଂ ଅନ୍ୟାନ୍ୟ ଗୁରୁତ୍ୱପୂର୍ଣ୍ଣ ସଭ୍ୟଙ୍କର ତାଲିକା ଦର୍ଶାଯାଇଛି । ବିରୋଧୀ ଦଳ ନେତା ପଦବୀ ୧୯୭୭ ମସିହାରେ ପାରିତ ହେଲା ଏବଂ ଏହି ପଦରେ ଥିବା ସଦସ୍ୟଙ୍କୁ ଦରମା ମଧ୍ୟ ପ୍ରଦାନ କରାଗଲା ।
ପ୍ରଫୁଲ୍ଲା ଦହାନୁକାର  (୧ ଜାନୁଆରୀ ୧୯୩୪ - ୧ ମାର୍ଚ୍ଚ ୨୦୧୪) ଜଣେ ଭାରତୀୟ ଚିତ୍ରକର  । ସେ ଗୋଆରେ ଜନ୍ମ ହୋଇଥିଲେ ଓ ମୁମ୍ବାଇରେ ବଢ଼ିଥିଲେ ।
ଖାନ୍ନା, ପଞ୍ଜାବ ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ଲୁଧିଅନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଖାନ୍ନା, ପଞ୍ଜାବ ୩୦.୭୦୩୦ ଉତ୍ତର ଅକ୍ଷାଂଶ ଓ ୭୬.୨୨୧୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଖାନ୍ନା, ପଞ୍ଜାବ ସହରର ମୋଟ ଜନସଂଖ୍ୟା ୧୦୩୦୫୯ ଅଟେ । ସେଥି ମଧ୍ୟରୁ ୫୩.୬୫% ଜଣ ପରୁଷ ହୋଇଥିବା ବେଳେ ୪୬.୩୫% ଜଣ ନାରୀ ଅଟନ୍ତି । ଖାନ୍ନା, ପଞ୍ଜାବର ସାକ୍ଷରତା ହାର ୭୧.୮୨% ଅଟେ । ଏହା ଜାତୀୟ ହାରଠାରୁ ୬.୯୮% ପ୍ରତିଶତ କମ ଅଟେ । ସେଥିରୁ ୪୦.୧୬% ପ୍ରତିଶତ ପୁରୁଷ ଓ ୩୧.୬୭% ନାରୀ ଅଟନ୍ତି । ୧୧.୫୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ଖାନ୍ନା, ପଞ୍ଜାବର ସରକାରୀ ଭାଷା ଅଟେ ।
ଏହି ବିଷୟଟି ଏକ ନିର୍ଦ୍ଦିଷ୍ଟ ଗ୍ରାମ ମଙ୍ଗଳପୁର ନାମରେ ଲେଖାଥିଲେ ମଧ୍ୟ ମଙ୍ଗଳପୁର ନାମରେ ଓଡ଼ିଶାରେ ଅନେକ ଗ୍ରାମ ଅଛି । ମଙ୍ଗଳପୁର ଗାଁ - ଓଡ଼ିଶାର ଢେଙ୍କାନାଳ ଜିଲ୍ଲାର ଓଡାପଡା ବ୍ଲକ ଅନ୍ତର୍ଗତ ମଙ୍ଗଳପୁର ଏକ ଗାଆଁ । ଏହି ଗାଆଁଟି ହିନ୍ଦୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଢେଙ୍କାନାଳଠାରୁ ୪୫ କି.ମି. ଦୂରରେ ଅବସ୍ଥିତ । ଶିକ୍ଷା ଏଠାରେ ଗୋଟିଏ ପ୍ରାଥମିକ ଓ ଏହାର ଅନତି ଦୂରରେ ଗୋଟିଏ ଉଚ୍ଚ ବିଦ୍ୟାଳୟ ଅଛି । ସଂସ୍କୃତି ଏହି ଗାଆଁରେ ଗୋଟିଏ ଶିବ ମନ୍ଦିର ଓ ବ୍ରାହ୍ମଣୀଦେଇ ନାମରେ ଗୋଟିଏ ଠାକୁରାଣୀ ମନ୍ଦିର ଅଛି ।
ସୀତା, ଜନକଙ୍କ ନନ୍ଦିନୀ ଓ ଭଗବାନ ରାମଙ୍କ ସହଧର୍ମିଣୀ । ବେଦରେ ସୀତା କୃଷକଙ୍କ ଦେବୀ ଭାବେ ପୂଜିତା ।
ନୁଜଭିଦ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର କ୍ରିଶ୍ନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନୁଜଭିଦ ୧୬.୭୮୮୧ ଉତ୍ତର ଅକ୍ଷାଂଶ ଓ ୮୦.୮୪୬୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନୁଜଭିଦ ସହରର ମୋଟ ଜନସଂଖ୍ୟା ୫୦୩୩୮ ଅଟେ । ସେଥି ମଧ୍ୟରୁ ୫୦.୬୯% ଜଣ ପରୁଷ ହୋଇଥିବା ବେଳେ ୪୯.୩୧% ଜଣ ନାରୀ ଅଟନ୍ତି । ନୁଜଭିଦର ସାକ୍ଷରତା ହାର ୬୮.୫୮% ଅଟେ । ଏହା ଜାତୀୟ ହାରଠାରୁ ୩.୭୪% ପ୍ରତିଶତ କମ ଅଟେ । ସେଥିରୁ ୩୭.୨୮% ପ୍ରତିଶତ ପୁରୁଷ ଓ ୩୧.୩୦% ନାରୀ ଅଟନ୍ତି । ୧୦.୬୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ନୁଜଭିଦର ସରକାରୀ ଭାଷା ଅଟେ ।
ପଟୋରା ଡେମ, ଭାରତୀୟ ରାଜ୍ୟ ଓଡ଼ିଶାର ଜଙ୍କ ନଦୀ ଉପରେ ପଟୋରା ଗ୍ରାମ ସନ୍ନିକଟରେ ନିର୍ମିତ ଏକ ବନ୍ଧ । ଏହା ନୂଆପଡା ଜିଲାରେ ଅବସ୍ଥିତ ଓ ନୂଆପଡା ସହରରୁ ଏହାର ଦୁରତ୍ୱ 18 କିଲୋମିଟର । ଏହି ବନ୍ଧର ଜଳ ନୂଆପଡା ସହରକୁ ପାନୀଯ ଜଳ ଯୋଗାଣ ସହ ଜିଲ୍ଲାର ଅନେକ ଅଞ୍ଚଳକୁ ଜଳସେଚନ ହେଇଥାଏ । ପଟୋରା ଯୋଗେଶ୍ୱର ମନ୍ଦିର ପଟୋରା ବନ୍ଧ ନିକଟରେ ଯୋଗେଶ୍ୱର ମନ୍ଦିର ନାମରେ ଏକ ସୁନ୍ଦର ଶିବ ମନ୍ଦିର ଅଛି ଯାହା ତୀର୍ଥଯାତ୍ରୀଙ୍କ ସହ ପର୍ଯ୍ୟଟକ ମାନଙ୍କ ପାଇଁ ବହୁତ ଆକର୍ଷକ ହେଇଥାଏ । ପଟୋରା ଅଞ୍ଚଳର ପ୍ରକୃତିକ ସୌନ୍ଦର୍ଜ୍ୟ ସହ ମନ୍ଦିର ଦର୍ଶନା ପାଇଁ ରାଜ୍ୟର ବିଭିନ୍ନ ସ୍ଥାନରୁ ଅନେକ ଭକ୍ତ ଓ ପର୍ଯ୍ୟଟକ ଆସିଥାନ୍ତି ।
ଶର୍ମିଷ୍ଠା ସେଠୀ ଜଣେ ଭାରତୀୟ ରାଜନୀତିଜ୍ଞ ଏବଂ ଅବସରପ୍ରାପ୍ତ ପ୍ରଶାସନିକ ସେବୀ । ସେ ୧୭ଶ ଲୋକ ସଭାରେ ଯାଜପୁରରୁ ପ୍ରତିନିଧିତ୍ବ କରୁଛନ୍ତି । ୨୦୧୯ ଭାରତୀୟ ସାଧାରଣ ନିର୍ବାଚନରେ ସେ ବିଜୁ ଜନତା ଦଳ ପକ୍ଷରୁ ଟିକଟ ପାଇ ତାଙ୍କର ନିକଟତମ ପ୍ରତିଦ୍ୱନ୍ଦୀ, ଭାରତୀୟ ଜନତା ପାର୍ଟିର ଅମୀୟକାନ୍ତ ମଲ୍ଲିକଙ୍କୁ ୧,୦୧,୬୯୩ ଖଣ୍ଡ ଭୋଟରେ ପରାସ୍ତ କରିଥିଲେ । ରାଜନୈତିକ ଜୀବନ ସେ ସ୍ନାତକୋତ୍ତର ପର୍ଯ୍ୟନ୍ତ ପାଠ ପଢ଼ି ପ୍ରଶାସନିକ ସେବାରେ ଯୋଗ ଦେଇଥିଲେ । ଶର୍ମିଷ୍ଠା, ଓଡ଼ିଶା ଅର୍ଥ ବିଭାଗରୁ ସ୍ୱେଚ୍ଛାକୃତ ଭାବରେ ଅବସର ନେଇ ଲୋକ ସଭା ନିର୍ବାଚନରେ ଲଢ଼ିଥିଲେ । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ଯାଜପୁର ଲୋକ ସଭା ନିର୍ବାଚନ ମଣ୍ଡଳୀରୁ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫,୩୨,୬୫୨ ଖଣ୍ଡ ଭୋଟ ପାଇ ୨ୟ ସ୍ଥାନରେ ଥିଲେ ଏବଂ ବିଜେପି ପ୍ରାର୍ଥୀ ରବୀନ୍ଦ୍ର ନାରାୟଣ ବେହେରାଙ୍କ ଠାରୁ ୧,୫୮୭ ଖଣ୍ଡ ଭୋଟରେ ପରାସ୍ତ ହୋଇଥିଲେ ।
ଜୀବସାର ଘ ବା ଜୀବନିକା ଘ ବା ଭିଟାମିନ୍ ଡି ଅଭାବ ଅଛି କୁହାଯାଏ ଯେତେବେଳେ ଦେହରେ ଭିଟାମିନ୍ ସ୍ତର ସ୍ୱାଭାବିକଠାରୁ କମ୍ ଥାଏ  ଏହାର ଲକ୍ଷଣ ମଧ୍ୟରେ ମାଂସପେଶୀ ଯନ୍ତ୍ରଣା, ଦୁର୍ବଳତା ଏବଂ ମାଂସପେଶୀ ସଂକୋଚନ ଇତ୍ୟାଦି ଲକ୍ଷଣମାନ ଦେଖାଯାଏ, ଯଦିଓ ଅଧିକାଂଶଙ୍କ କ୍ଷେତ୍ରରେ କୌଣସି ଲକ୍ଷଣ ଦେଖାଯାଏ ନାହିଁ  ପିଲାମାନଙ୍କଠାରେ ଏହି ଅଭାବ ଯୋଗୁ ରିକେଟ୍ ହୋଇପାରେ, ଯାହା ଏପରି ଏକ ରୋଗ ଯେଉଁଥିରେ ହାଡ଼ଗୁଡିକରେ ସଠିକ୍ ଭାବରେ ଅସ୍ଥି ନିର୍ମାଣ ବା ଓସିଫିକେସନ ହେବାରେ ବିଫଳ ହୁଏ  ବୟସ୍କମାନଙ୍କଠାରେ ଏହା ଓଷ୍ଟିଓମାଲାସିଆ ଏବଂ ଓଷ୍ଟିଓପୋରୋସିସ୍ ରୋଗ ହେବାର ସମ୍ଭାବନା ଥାଏ, ଯେଉଁଥିରେ ଅସ୍ଥି ଭଗ୍ନର ସଙ୍କଟ ଥାଏ  ଅନ୍ୟାନ୍ୟ କେତେକ ଅବସ୍ଥାରେ ଭିଟାମିନ୍ ଡି ସ୍ତର କମ୍ ଥାଏ କିନ୍ତୁ କାରଣ ଭାବରେ ସେଗୁଡ଼ିକ ଅସ୍ପଷ୍ଟ ଅଛି  ପର୍ଯ୍ୟାପ୍ତ ସୂର୍ଯ୍ୟ କିରଣ ସଂସ୍ପର୍ଶର ଅଭାବ, କମ୍ ଖାଦ୍ୟ ଗ୍ରହଣ, ବୃକ୍‌କ ସମସ୍ୟା କିମ୍ବା ଅନ୍ତନଳୀରୁ ଅବଶୋଷଣ ହ୍ରାସ ଆଦି କାରଣ ଯୋଗୁ ଭିଟାମିନ୍ ଡି ଅଭାବ ହୁଏ  ଅନ୍ୟାନ୍ୟ ସଙ୍କଟ ଜନ‌କ କାରଣଗୁଡ଼ିକ ମଧ୍ୟରେ ଯକୃତ ରୋଗ ଏବଂ କେତେକ ଜେନେଟିକ୍ ବ୍ୟାଧି ଅନ୍ତର୍ଭୁକ୍ତ  ରକ୍ତରେ ୨୫ (ଓଏଚଡି)ଡି/   ସ୍ତର ୫୦ରୁ ୭୫ ଏନମୋଲ / ଲି  (20ରୁ 30 / ମିଲି)ରୁ କମ୍ ଥିଲେ ଏହି ରୋଗ ନିର୍ଣ୍ଣୟ କରାଯାଏ  । ଲକ୍ଷଣ ନଥିବା ଲୋକଙ୍କୁ ପରୀକ୍ଷା କରିଲେ ଲାଭ ଅସ୍ପଷ୍ଟ ଅଟେ, ଏବଂ ଏହିପରି ପରୀକ୍ଷା କରିବାକୁ ପରାମର୍ଶ ଦିଆଯାଇନଥାଏ  ଭିଟାମିନ୍ ଡି ପରିପୂରକ ଖାଦ୍ୟ ଖାଇବାକୁ ସାଧାରଣତଃ ସୁପାରିଶ କରାଯାଏ ନାହିଁ  ସ୍ୱଳ୍ପ ସ୍ତର ଥିଲେ ସାଧାରଣତ ପାଟିଦ୍ୱାରା ଜୀବସାର ଘ ଗ୍ରହଣ କରାଯାଏ  ଖାଦ୍ୟ ଉତ୍ସଗୁଡ଼ିକ ମଧ୍ୟରେ ତେଲିଆ ମାଛ, ଛତୁ, ଏବଂ ଅଣ୍ଡାର ହଳଦିଆ ଅଂଶ ଉଲ୍ଲେଖନୀୟ  ଦୁନିଆର କିଛି ଅଞ୍ଚଳରେ କ୍ଷୀର ଏବଂ ଅନ୍ୟାନ୍ୟ ଖାଦ୍ୟ ସ‌ହିତ ଭିଟାମିନ୍ ଡି ମିଶ୍ରିତ କରାଯାଇଥାଏ । କ୍ୟାଲସିୟମ ଏବଂ ଫସଫେଟ୍ ଅଭାବର ସଂଶୋଧନ ମଧ୍ୟ ଆବଶ୍ୟକ ହୋଇପାରେ  ପ୍ରାୟ ୨୦ରୁ ୪୦% ଲୋକଙ୍କର ଭିଟାମିନ୍ ଅଭାବ ଥିବାବେଳେ ୬ରୁ ୧୩% ଲୋକଙ୍କଠାରେ ଘୋର ଅଭାବ ଦେଖାଯାଏ  ତଥାପି ଏହା କୌଣସି ସଂପୃକ୍ତ ନକାରାତ୍ମକ ସ୍ୱାସ୍ଥ୍ୟ ପ୍ରଭାବ ଅପେକ୍ଷା ରକ୍ତ ପରୀକ୍ଷା ଉପରେ ଆଧାରିତ କରାଯାଏ  ଏହା ସାଧାରଣତଃ ଯୁବକ ଏବଂ ବୃଦ୍ଧମାନଙ୍କଠାରେ ଦେଖାଯାଏ  ଭିଟାମିନ ଡି ଅଭାବ ଯୋଗୁ ହେଉଥିବା ରିକେଟ ରୋଗର ବର୍ଣ୍ଣନା ୧୬୪୫ ମସିହା ପରଠାରୁ କରାଯାଇଛି ।
ସିପ୍ରା ବୋଷ  (୯ ନଭେମ୍ବର ୧୯୪୫ - ୨୨ ଅପ୍ରେଲ ୨୦୦୮) ଜଣେ ହିନ୍ଦୁସ୍ଥାନୀ ଶାସ୍ତ୍ରୀୟ ସଙ୍ଗୀତରେ ନିପୁଣା ଗାୟିକା ଥିଲେ  । ସେ ଅନେକ ଓଡ଼ିଆ ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଓଡ଼ିଆ ଚଳଚ୍ଚିତ୍ରରେ ଅବଦାନ ସିପ୍ରା, ପ୍ରଚ୍ଛଦପଟ୍ଟ ଗାୟିକା ଭାବରେ କାର୍ଯ୍ୟ କରିଥିବା କିଛି ଓଡ଼ିଆ ଚଳଚ୍ଚିତ୍ର: କିଏ କାହାର ଅଦିନ ମେଘ ବନ୍ଧନ ମାଣିକ ଯୋଡ଼ି ନୂଆ ବୋଉ ଘର ସଂସାର ଘର ବାହୁଡ଼ା ଧରିତ୍ରୀ ମାଂସର ବିଳାପ ସେ ଗାଇଥିବା କିଛି ଲୋକପ୍ରିୟ ଗୀତ: ଆଖି ଭୁଲା ଏ ସୁଆଗ ଆଉ କହ କାହିଁକି ହେମ ହରିଣୀ ମଥାର ମଣି ମନ ମାନେନା, ଯେତେ ନିରେଖି ଲେଖିଛି ପୀରତି ତୋର ଦୂରୁ ଜୁହାର ଜୀବନୀ ସେ ୧୯୪୫ ମସିହା ନଭେମ୍ବର ୯ ତାରିଖରେ ଜନ୍ମଗ୍ରହଣ କରିଥିଲେ । ଚିନ୍ମୟ ଲାହିରୀଙ୍କଠାରୁ ହିନ୍ଦୁସ୍ଥାନୀ ଶାସ୍ତ୍ରୀୟ ସଙ୍ଗୀତ ଶିକ୍ଷା କରିଥିଲେ । ବେଗମ ଅଖତରଙ୍କଠାରୁ ଠୁମରୀ ଓ ଗଜଲ ଶିଖିଥିଲେ । ବନାରସ ଘରାନାର ନୈନା ଦେବୀ ଓ ପଣ୍ଡିତ ରବିଶଙ୍କରଙ୍କଠାରୁ ମଧ୍ୟ ସେ ବିଭିନ୍ନ ସମୟରେ ସଙ୍ଗୀତ ଶିକ୍ଷା କରିଥିଲେ । ତାଙ୍କ ସ୍ୱାମୀ ଗୋବିନ୍ଦ ବୋଷ ଜଣେ ତବଲା ବାଦକ ଥିଲେ । ତାଙ୍କର ୨ଟି ପୁଅ ଓ ଗୋଟିଏ ଝିଅ ଅଛନ୍ତି । ସିପ୍ରାଙ୍କର ୨୦୦୮ ମସିହା ଅପ୍ରେଲ ୨୨ତାରିଖରେ କଲିକତାଠାର ହୃଦଘାତରେ ପରଲୋକ ଘଟିଥିଲା ।
ଅବନୀ କୁମାର ବରାଳ (୩ ମେ ୧୯୨୫-୭ ନଭେମ୍ବର ୨୦୧୩) ଓଡ଼ିଶାର ଶିକ୍ଷାବିଦ ଓ ଶିକ୍ଷକ ସଂଘ ନେତା ଥିଲେ  । ଭାରତୀୟ କମ୍ୟୁନିଷ୍ଟ ପାର୍ଟି (ସିପିଆଇ)ର ରାଜ୍ୟ ସମ୍ପାଦକ ଭାବେ ଦୀର୍ଘକାଳ ଦାୟିତ୍ୱ ତୁଲାଇଥିଲେ  । ଅବନୀ ଜଗତସିଂହପୁର ଜିଲ୍ଲା ବିରିଡ଼ି ବ୍ଳକ ଅନ୍ତର୍ଗତ ହଳଦିଆପଡା ଗ୍ରାମରେ ୧୯୨୫, ମେ ୩ ତାରିଖରେ ଜନ୍ମ ଗ୍ରହଣ କରିଥିଲେ ଓ କଟକରେ ଓଡ଼ିଆରେ ସ୍ନାତକୋତ୍ତର ଶିକ୍ଷା ଲାଭ କରିଥିଲେ । ଶିକ୍ଷା ସମାପ୍ତି ପରେ ସେ ଖୋର୍ଦ୍ଧାର ପ୍ରାଣନାଥ ମହାବିଦ୍ୟାଳୟରେ ଅଧ୍ୟାପନା ବୃତ୍ତିରେ ଯୋଗଦେଇଥିଲେ । ୧୯୯୪ମେ ମାସରେ ସେଠାରୁ ଅଧ୍ୟକ୍ଷ ଭାବେ ଅବସର ଗ୍ରହଣ କରିଥିଲେ । ତାଙ୍କର ମହାବିଦ୍ୟାଳୟ ଅଧ୍ୟୟନ ବେଳରୁ ତାଙ୍କ ସାଂଗଠନିକ ଦକ୍ଷତା ଓ ନେତୃତ୍ୱର ପ୍ରକାଶିତ ହୋଇଥିଲା । ବାମପନ୍ଥୀ ଆଦର୍ଶରେ ଉଦ୍‌ବୁଦ୍ଧ ହୋଇ ସେ ଅଖିଳ ଭାରତୀୟ ଛାତ୍ର ସଂଘ, ଗଣତାନ୍ତ୍ରିକ ଯୁବ ସଂଘ ଓ ଇସ୍‌କସ୍ ଭଳି ସଙ୍ଗଠନରେ ସାମିଲ ହୋଇଥିଲେ । କମ୍ୟୁନିଷ୍ଟ ପାର୍ଟିର ମୁଖପାତ୍ର  'ନୂଆ ଦୁନିଆ' ର ପ୍ରତିଷ୍ଠାତା ସମ୍ପାଦକ ଭାବେ ସାମ୍ୟବାଦୀ ଆଦର୍ଶର ପ୍ରଚାର କରାଇଥିଲେ । ତାଙ୍କ ନେତୃତ୍ୱରେ ଶିକ୍ଷକ ମହାସଂଘ ଗଠନ କରାଯାଇଥିଲା । ମହାସଂଘର ଛତାତଳେ ଅନେକ ଆନ୍ଦୋଳନାତ୍ମକ ପଦକ୍ଷେପଦ୍ୱାରା ଶିକ୍ଷକ ସମାଜର ଅନେକ ସମସ୍ୟାର ସମାଧାନ କରାଇଥିଲେ । ସର୍ବଭାରତୀୟସ୍ତରରେ ଜଣେ ଆଗଧାଡ଼ିର ଶିକ୍ଷକ ନେତା ଭାବେ ତାଙ୍କର ପରିଚିତ ଥିଲେ । ବିଶ୍ୱ ଶିକ୍ଷକ ମହାସଂଘର ସେ ଉପସଭାପତି ପଦ ମଣ୍ଡନ କରିଥିଲେ । ବିଶ୍ୱଦରବାରରେ ସେ ଶିକ୍ଷା ଓ ଶିକ୍ଷକ ଆନ୍ଦୋଳନ ସମ୍ପର୍କିତ ବହୁ ସମ୍ମିଳନୀକୁ ଭାରତର ପ୍ରତିନିଧିତ୍ୱ କରିଥିଲେ । ରାଜ୍ୟରେ ଶିକ୍ଷା ସଂସ୍କାର ଓ ଶିକ୍ଷକ କର୍ମଚାରୀଙ୍କ ସ୍ୱାର୍ଥରକ୍ଷା କ୍ଷେତ୍ରରେ ତାଙ୍କର ଅବଦାନ ରହିଛି । ବିଭିନ୍ନ ଗଣମାଧ୍ୟମରେ ସ୍ତମ୍ଭକାର ଭାବେ ଓ ଦୁଇ ଡଜନରୁ ଅଧିକ ପୁସ୍ତକ ରଚନା ସାହିତ୍ୟ ଜଗତରେ ବିଶେଷ ଖ୍ୟାତି ରହିଛି । ଓଡ଼ିଶା ସାହିତ୍ୟ ଏକାଡେମୀଦ୍ୱାରା ସେ ମଧ୍ୟ ସମ୍ବର୍ଦ୍ଧିତ ହୋଇଛନ୍ତି । ଏହା ବ୍ୟତୀତ ବହୁ ଅନୁଷ୍ଠାନ ପକ୍ଷରୁ ତାଙ୍କୁ ଅନେକ ସମ୍ମାନ ଓ ସମ୍ବର୍ଦ୍ଧନା ପ୍ରଦାନ କରାଯାଇଛି ।
ମୁମ୍ବାଇ, ଭାରତ ଶତାବ୍ଦୀ ଧରି ଏକ ଏଇତିହାସିକ ଓ ମୁଖ୍ୟ ବାଣିଜ୍ୟ କେନ୍ଦ୍ର ଭାବରେ ପର୍ଯ୍ୟଟକମାନଙ୍କୁ ଆକର୍ଷିତ କରି ଆସିଛି ।
କ୍ଲୋଟ୍ରାଇମାଜୋଲ  (ଇଂରାଜୀ ଭାଷାରେ ), ବିକ୍ରୟ ନାମ କ୍ୟାନେସ୍ଟେନ, ଏକ ପ୍ରକାର କବକରୋଗୀ ବା ଆଣ୍ଟିଫଙ୍ଗାଲ   ଔଷଧ  । ଏହା ବ୍ୟବ‌ହାର କରାଯାଉଥିବା ରୋଗମାନଙ୍କର ନାମ: କ୍ୟାଣ୍ଡିଡିଆସିସ୍  , ଓରାଲ ଥ୍ରସ  , ଡାଇପର ରାସ  , ପିଟିରିଆସିସ ଭର୍ସିକଲର  , ଆଥଲେଟ ଫୁଟ    '  , ଜକ ଇଚ   ଇତ୍ୟାଦି । ଏହି ଔଷଧ ଖାଇବା ପାଇଁ ମିଳେ ଓ ଚର୍ମ ତ‌ଥା ଯୋନୀପଥରେ   କ୍ରିମ ଆକାରରେ ଲଗେଇବା ପାଇଁ ମିଳେ । ପାଟିରେ ଖାଇଲେ ଅଇ ଓ ଗଲୁ ହୁଏ । ଚର୍ମ ଲାଲ ପଡ଼ିଯାଏ ଓ ଜ୍ୱଳା ହୁଏ । ଗର୍ଭାବସ୍ଥାରେ ଚର୍ମ ଓ ଯୋନୀପଥରେ ଲଗେଇଲେ ମଧ୍ୟ ବିପଦମୁକ୍ତ ଥିବା ବିଶ୍ୱାସ କରାଯାଏ । ଏହାର ବିପଦ ବିଷୟରେ ପ୍ରମାଣ ମିଳୁନଥିଲେ ମଧ୍ୟ ଏହି ବିଷୟରେ ଭଲ ଭାବେ ଅନୁଶୀଳନ ହୋଇନାହିଁ । ଯକୃତ ସମସ୍ୟା ଥିଲେ ପାଟିରେ ଖାଇବା ବେଳେ ସତର୍କ ହୋଇ ଅଧିକ ଯତ୍ନ ନେବା ଆବଶ୍ୟକ । ଏହା ଆଜୋଲ   ଶ୍ରେଣୀର ଔଷଧ ଓ ଜୀବକୋଷ ଝିଲ୍ଲିକୁ   ବିଭକ୍ତ କରିଦିଏ । କ୍ଲୋଟ୍ରାଇମାଜୋଲ ସନ ୧୯୬୯ରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ ୨୦୧୪ରେ ଗୋଟିଏ କ୍ରିମ ଟ୍ୟୁବର ମୂଲ୍ୟ ୦.୨୦ ୦.୮୬ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଗୋଟିଏ କୋର୍ଷର ମୂଲ୍ୟ ୨୫ ଡଲାରରୁ କମ ପଡ଼େ ।
ସରକାରୀ ବିମାନ ପ୍ରଶିକ୍ଷଣ ପ୍ରତିଷ୍ଠାନ (ଗତି), ଭୁବନେଶ୍ୱରର ବିଜୁ ପଟ୍ଟନାୟକ ବିମାନ ବନ୍ଦର ପରିସରରେ କାର୍ଯ୍ୟକ୍ଷମ ଏକ ବିମାନ ଚାଳନା ଶିକ୍ଷାକେନ୍ଦ୍ର  । ଏହା ଓଡ଼ିଶାର ପ୍ରାକ୍ତନ ମୁଖ୍ୟମନ୍ତ୍ରୀ ତଥା ବୈମାନିକ ବିଜୁ ପଟ୍ଟନାୟକଙ୍କ ମାନସ ସନ୍ତାନ । ଅନୁଷ୍ଠାନଟି ୧୯୪୬ ମସିହାରେ ଏକ  "ଫ୍ଲାଇଙ୍ଗ କ୍ଳବ"  ଭାବରେ ଆରମ୍ଭ କରାଯାଇଥିଲା । ଅଭିପ୍ରାୟ ଥିଲା ବେସାମରିକ ବୈମାନିକ ଚାଳନାରା ପ୍ରଶିକ୍ଷଣ ପ୍ରଦାନ କରିବା । ବିଭିନ୍ନ ବିତ୍ତିୟ ଅନିୟମିତତା ଓ ପରିଚାଳନାରେ ତୃଟିକୁ ନେଇ ଅନୁଷ୍ଠାନଟି କ୍ରମେ ରୁଗ୍ଗଣ ହୋଇ ପଡିଥିଲା । ବର୍ତ୍ତମାନ ଏହା ସରକାରୀ-ବେସରକାରୀ ଭାଗିଦାରୀ ମଡେଲ ଭାବରେ ପରିଚାଳିତ ହେଉଛି । ଏହି ଅନୁଷ୍ଠାନଟି  "ଏରୋ କ୍ଳବ ଅଫ ଇଣ୍ଡିଆ"  ସହିତ ଅନୁବନ୍ଧିତ । ଏରୋ କ୍ଳବଦ୍ୱାରା ଏହି ଅନୁଷ୍ଠାନଟିକୁ ଦେଶର ଦ୍ୱିତୀୟ ସବ୍ରଶ୍ରେଷ୍ଠ ଫ୍ଲାଇଙ୍ଗ କ୍ଳବର ମାନ୍ୟତା ମଧ୍ୟ ମିଳିଛି ।
ଭାଇଲାଜୋଡନ , ଏକ ବିକ୍ରୟ ନାମ ଭାଇବ୍ରିଡ/   ଏକ ଔଷଧ ଯାହା ପ୍ରମୁଖ ଅବସାଦ ବେମାରୀର ଚିକିତ୍ସାରେ ବ୍ୟବ‌ହାର କରାଯାଏ । ଜେନେରାଲାଇଜଡ ଆଙ୍ଗଜାଇଟି ଡିଜଅର୍ଡ଼ର   ରୋଗର ଚିକିତ୍ସା ନିମନ୍ତେ ହେଉଥିବା ଏହାର ଅନୁଶୀଳନ ସନ ୧୯୧୭ରେ ବନ୍ଦ କରିଦିଆଗଲା । ପାଟିରେ ଏହି ଔଷଧ ଦିଆଯାଏ । ଭାଇଲାଜୋଡନର ସାଧାରଣ ପ୍ରତିକ୍ରିୟରେ ଅଇ ତରଳ ଝାଡ଼ା ଓ ନିଦ୍ରା ସମସ୍ୟା ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ୨୫ ବର୍ଷ ବୟସରୁ କମ୍ ଲୋକମାନଙ୍କର ଆତ୍ମହତ୍ୟା ପ୍ରବଣ, ମାନିଆ, ସେରୋଟୋନିନ ସିଣ୍ଡ୍ରୋମ, ରକ୍ତସ୍ରାବ ଓ ଏସଆଇଡିଏଚ   ହୋଇପାରେ । ଏହାର ମାତ୍ରା ଦୃତ ଗତିରେ କମେଇଲେ ଅବସାଦରୋଧୀ ବିରତି ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ କରେଇବା ସମୟରେ ଏହାର ସେବନ ନିଷେଧ । ଏହା ଏକ ସେରୋଟୋନିନ ମୋଡ୍ୟୁଲେଟର   ଶ୍ରେଣୀର ଔଷଧ ଯାହା ଏସଏସଆରଆଇ   ଭାବରେ ଓ ୫-ଏଚଟି୧ଏ ରିସେପ୍ଟରକୁ  5- 1  ସକ୍ରିୟ କରି କାର୍ଯ୍ୟକ୍ଷମ ହୁଏ । ଭାଇଲାଜୋଡନ ସନ ୨୦୧୧ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ସନ ୨୦୧୬ ସୁଦ୍ଧା ଏହା ଅନ୍ୟାନ୍ୟ ଦେଶମାନଙ୍କରେ ସ୍ୱୀକୃତ ହୋଇନାହିଁ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୨୬୧ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ୧ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୭୮ତମ ସ୍ଥାନରେ ଥଲା ।
ଶ୍ରୀକୃଷ୍ଣଙ୍କ ବୈମାତ୍ରେୟ ଜ୍ୟେଷ୍ଠ ଭ୍ରାତା ବଳରାମ ଜଗନ୍ନାଥ ସଂସ୍କୃତିରେ ଜଗନ୍ନାଥଙ୍କ ବଡ଼ଭାଇ ବଳଭଦ୍ର ରୂପେ ପରିଚିତ । ସୁଭଦ୍ରା ବଳରାମଙ୍କ ଭଗିନୀ । ବସୁଦେବଙ୍କ ଔରସରେ ରୋହିଣିଙ୍କ ଗର୍ଭରୁ ଶ୍ରାବଣପୂର୍ଣ୍ଣିମା  (ଗହ୍ମାପୂର୍ଣ୍ଣମୀ) ଦିନ ବଳରାମ ଜାତ ହୋଇଥିଲେ  । ବଳରାମ ରେବତ ରାଜାଙ୍କ କନ୍ୟା ରେବତୀଙ୍କୁ ବିବାହ କରିଥିଲେ । ରେବତୀଙ୍କ ଗର୍ଭରେ ଜନ୍ମିତ ବଳରାମଙ୍କ ଦୁଇପୁତ୍ର ହେଲେ ନିଶଠ ଓ ଉଲ୍ମୁକ । ଗଦାଯୁଦ୍ଧ ଶିକ୍ଷା କରିବା ଲାଗି ଦୁର୍ଯ୍ୟୋଧନ ବଳରାମଙ୍କ ଶିଷ୍ୟତ୍ବ ଗ୍ରହଣ କରିଥିଲେ। ବଳରାମ ପ୍ରଳମ୍ବାସୁରକୁ ଭାଣ୍ଡୀର ବନରେ ଓ ଧେନୁକାସୁରକୁ ପର୍ବତ ଶୀର୍ଷଦେଶରୁ ନିକ୍ଷେପ କରି ନିହତ କରିଥିଲେ। ତାଙ୍କ ରଥର ନାମ ତାଳଧ୍ୱଜ ଓ ପ୍ରଧାନ ଆୟୁଧ ହଳ ଓ ମୂଷଳ। ବଳରାମଙ୍କୁ ବେଳେବେଳେ ବିଷ୍ଣୁଙ୍କ ସହ ଜଡ଼ିତ ଶେଷ ନାଗର ଅବତାର ଭାବରେ ବର୍ଣ୍ଣନା କରାଯାଏ; କୃଷ୍ଣଙ୍କୁ ବିଷ୍ଣୁଙ୍କ ଅବତାର ଭାବରେ ବିବେଚନା କରାଯାଏ । କେତେକ ପରମ୍ପରାରେ ତାଙ୍କୁ ନିଜେ ବିଷ୍ଣୁଙ୍କର ୧୦ଟି ପ୍ରମୁଖ ଅବତାର ମଧ୍ୟରୁ ଅନ୍ୟତମ ବୋଲି ବିବେଚନା କରନ୍ତି । ଭାରତୀୟ ସଂସ୍କୃତିରେ ବଳରାମଙ୍କ ମହତ୍ତ୍ୱର ପ୍ରାଚୀନ କାଳରୁ ରହିଛି । କଳାକୃତିରେ ତାଙ୍କର ଛବି ସାଧାରଣ ଯୁଗର ପ୍ରାରମ୍ଭରେ ଏବଂ ଖ୍ରୀଷ୍ଟପୂର୍ବ ଦ୍ୱିତୀୟ ଶତାବ୍ଦୀର ମୁଦ୍ରାରେ ରହିଛି । ଜୈନ ଧର୍ମରେ ସେ ବଳଦେବ ନାମରେ ପରିଚିତ ଏବଂ ଐତିହାସିକ ଦୃଷ୍ଟିରୁ ଜଣେ ଗୁରୁତ୍ୱପୂର୍ଣ୍ଣ କୃଷକ ସମ୍ବନ୍ଧୀୟ ଦେବତା ଥିଲେ ।
ଭାଇ ହେଲା ଭଗାରୀ ୧୯୯୪ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରବି କିନ୍ନାଗି ।
ଦଗ୍ଧ ଶବ୍ଦ ଚର୍ମ ବା ଅନ୍ୟାନ୍ୟ ତନ୍ତୁମାନଙ୍କର ଉତ୍ତାପ, ବିଦ୍ୟୁତ, ରାସାୟନିକ ପଦାର୍ଥ, ଘର୍ଷଣ ବା ରାଡିଏସନ‌ଦ୍ୱାରା ଆଘାତକୁ କୁହାଯାଏ । ଗରମ ତରଳ ବା କଠିନ ପଦାର୍ଥ କିମ୍ବା ଅଗ୍ନି ସଂସ୍ପର୍ଶରେ ଆସିବା ଫଳରେ ଦଗ୍ଧ ହୁଏ । ପୃଥିବୀର ଅଧିକାଂଶ ମହିଳା ଖୋଲା ଚୁଲି ବା ବିପଦ ଜନ‌କ ରନ୍ଧା ସ୍ଟୋଭ ଯୋଗୁ ସଙ୍କଟରେ ପଡ଼ନ୍ତି । ଆଲକୋହୋଲିଜ୍ମ ବା ଧୁଆଁ ଏହାର ଅନ୍ୟ ସଙ୍କଟଦାୟୀ ଅବସ୍ଥା । ଆତ୍ମଘାତୀ ଦଗ୍ଧ ବା ଲୋକମାନଙ୍କ ମଧ୍ୟରେ ହିଂସା ଯୋଗୁ ମଧ୍ୟ ଏହା ହୁଏ । ଚର୍ମର ବାହ୍ୟ ସ୍ତରର ଦଗ୍ଧକୁ ବାହ୍ୟ ବା ପ୍ରଥମ ଡିଗ୍ରୀ (ପରିମାଣ) ଚର୍ମ ଦଗ୍ଧ କୁହାଯାଏ  । ଏହା ଲାଲ ଦେଖାଯାଏ, ଏଥିରେ ଫୋଟକା ହୁଏ ନାହିଁ ଓ ଯନ୍ତ୍ରଣା ପ୍ରାୟ ୩ ଦିନ ରହେ । ଦଗ୍ଧ ଆଘାତ କିଛି ସ୍ତର ଗଭୀର ହୋଇଥିଲେ ତାହାକୁ ଆଂଶିକ ମୋଟେଇ ବା ୨ୟ ଡିଗ୍ରୀ ଦଗ୍ଧ କୁହାଯାଏ । ଏଥିରେ ଫୋଟକା ହୁଏ ଓ ଅତ୍ୟନ୍ତ କଷ୍ଟ ହୁଏ । କ୍ଷତ ପୂରଣ ହେବାକୁ ପ୍ରାୟ ୮ ସପ୍ତାହ ଲାଗେ ଓ କ୍ଷତ ଚିହ୍ନ   ରହିଯାଏ । ସ୍ଥୁଳ ବା ସମସ୍ତ ସ୍ତର ଚର୍ମ ଦଗ୍ଧ ହେଲେ ତାହାକୁ ୩ୟ ଡିଗ୍ରୀ ଦଗ୍ଧ କୁହାଯାଏ । ଅନେକ ସମୟରେ ଏଥିରେ କଷ୍ଟ ହୁଏନି ଓ ସେ ସ୍ଥାନଟି ଶକ୍ତ ବା ସ୍ଟିଫ ହୋଇଯାଏ । ଏହା ଛାଏଁ ଶୁଖିଯାଏନି । ଚତୁର୍ଥ ଡିଗ୍ରୀ ଦଗ୍ଧରେ ଚର୍ମ ସ‌ହିତ ମାଂସପେଶୀ, ପେଶୀ ରଜ୍ଜୁ ଓ ଅସ୍ଥି ମଧ୍ୟ ଆଘାତ ପ୍ରାପ୍ତ ହୋଇଥାଏ । ଏହି ପ୍ରକାର ଦଗ୍ଧରେ ଆଘାତ ସ୍ଥାନ କଳା ପଡ଼ିଯାଏ ଓ ନଷ୍ଟ ହୋଇଯାଏ । ଦଗ୍ଧକୁ ସାଧାରଣତଃ ପ୍ରତିରୋଧ କରିହୁଏ । ସାଂଘାତିକତା ଉପରେ ଏହାର ଚିକିତ୍ସା ନିର୍ଭର କରେ । ବାହ୍ୟ ଦଗ୍ଧ ଥିଲେ କଷ୍ଟ ନିବାରକ ଔଷଧ ଓ ସାମାନ୍ୟ ଉପଚାର ଯଥେଷ୍ଟ ହୁଏ କିନ୍ତୁ ସାଂଘାତିକ ଦଗ୍ଧ ଥିଲେ ସ୍ପେସିଆଲ ବର୍ଣ୍ଣ କେନ୍ଦ୍ରରେ ଲମ୍ବା ସମୟ ଧରି ଚିକିତ୍ସା ଚିକିତ୍ସା କରାଯାଏ । ଟ୍ୟାପ ପାଣିରେ ଥଣ୍ଡା କରିଲେ କଷ୍ଟ ଓ କ୍ଷତି କମିଯାଏ ; କିନ୍ତୁ ଅତ୍ୟଧିକ ସମୟ ଥଣ୍ଡା କରିଲେ ଶରୀରରେ ସ୍ୱଳ୍ପ ଉତ୍ତାପ ହୁଏ । ଆଂଶିକ ଚର୍ମ ଦଗ୍ଧ ଥିଲେ ସାବୁନ ଓ ପାଣିଦେଇ ପରିସ୍କାର କରାଯାଏ ଓ ତାପରେ ଡ୍ରେସିଙ୍ଗ କରାଯାଏ । ଫୋଟକାର ସଠିକ ଚିକିତ୍ସା ନିଶ୍ଚିତ ନ ଥିଲେ ମଧ୍ୟ ଛୋଟ ଆକାର ଥିଲେ ତାକୁ ଛାଡ଼ି ଦିଆଯାଏ, ବଡ଼ ଆକାର ଥିଲେ ତାହାକୁ ନିଷ୍କାସନ କରିଦିଆଯାଏ । ସମ୍ପୁର୍ଣ୍ଣ ଦଗ୍ଧ ଥିଲେ ଚର୍ମ ଗ୍ରାଫ୍ଟ ଅପରେଶନ ଆବଶ୍ୟକ ହୁଏ । ଅତ୍ୟଧିକ ଦଗ୍ଧ ହୋଇ ଫୁଲିଯାଇ ଥିଲେ ବା କ୍ୟାପିଲାରି ଲିକ ଥିଲେ ବ‌ହୁତ ପରିମାଣର ତରଳ ପଦାର୍ଥ ଦିଆଯାଏ । ଏହାର ଜଟିଳତାରେ ସଂକ୍ରମଣ ସବୁଠାରୁ ସାଧାରଣ । ଟିଟାନସ ଟକ୍‌ସଏଡ ଆବଶ୍ୟକ ସ୍ଥଳେ ଦିଆଯାଏ । ସନ ୨୦୧୩ରେ ନିଆଁ ଓ ଉତ୍ତାପ ଯୋଗୁ ୩୫ ନିୟୁତ ଲୋକ ଦଗ୍ଧଦ୍ୱାରା ଆଘାତ ପ୍ରାପ୍ତ ହୋଇଥିଲେ । ଏହା ଫଳରେ ୨.୯ନିୟୁତ ଲୋକ ଡାକ୍ତରଖାନାରେ ଭର୍ତ୍ତି ହୋଇଥିଲେ ଓ ୨୩୮,୦୦୦ ମୃତ୍ୟୁ ବରଣ କରିଥିଲେ । ବିକାଶଶୀଳ ଦେଶ ଯେପରିକି ଦକ୍ଷିଣ-ପୂର୍ବ ଏସିଆରେ ଅଧିକାଂଶ ମୃତ୍ୟୁ ହୋଇଥିଲା । ବଡ଼ ଦଗ୍ଧ ଘାତକ ହୋଇଥିଲେ ମଧ୍ୟ ସନ ୧୯୬୦ ପରଠାରୁ ଶିଶୁ ଓ ଅଳ୍ପ ବୟସ୍କ ଯୁବକମାନଙ୍କର ଚିକିତ୍ସାର ଫଳାଫଳରେ ଉନ୍ନତି ହୋଇଛି । ଯୁକ୍ତରାଷ୍ଟ୍ର ଆମେରିକାରେ ଦଗ୍ଧ କେନ୍ଦ୍ରରେ ଆଡମିଶନ ହେଉଥିବା ଲୋକଙ୍କ ମଧ୍ୟରୁ ପ୍ରାୟ ୯୬% ବଞ୍ଚିଯା‌ଉଛନ୍ତି । ପୁରୁଷ ଓ ମହିଳା ସମ ଭାବରେ ଆଘାତ ପ୍ରାପ୍ତ ହୁଅନ୍ତି । ବୟସ ଓ ଦଗ୍ଧର ଆକାର ଅନୁସାରେ ଦିର୍ଘକାଳୀନ ଫଳ ନିର୍ଭର କରେ ।
ସିଦ୍ଧେଶ୍ୱର ପାଣିଗ୍ରାହୀ  (ମୃତ୍ୟୁ: ୧୫ ଅପ୍ରେଲ ୨୦୧୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଭାରତୀୟ ସ୍ୱାଧୀନତା ଆନ୍ଦୋଳନବେଳେ ସକ୍ରିୟ ଯୋଗଦାନ କରିଥିଲେ । ଜନ୍ମ, ପରିବାର ଓ ଶିକ୍ଷା ସିଦ୍ଧେଶ୍ୱର ପୁରୀ ଜିଲ୍ଲାର ମଇନ୍ଦିପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜଗନ୍ନାଥ ପାଣିଗ୍ରାହୀ ଏବଂ ପତ୍ନୀଙ୍କ ନାମ ହେମଲତା ପାଣିଗ୍ରାହୀ । ରାଜନୈତିକ ଜୀବନ ସିଦ୍ଧେଶ୍ୱର ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟି  (ମାର୍କ୍ସବାଦୀ)ର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ସିଦ୍ଧେଶ୍ୱର ପାଣିଗ୍ରାହୀ ୨୦୧୦ ମସିହାର ଅପ୍ରେଲ ୧୫ ତାରିଖରେ କଟକ ବଡ଼ଡାକ୍ତରଖାରେ ହୃଦ୍‌ଘାତ ଯୋଗୁଁ ମୃତ୍ୟୁବରଣ କରିଥିଲେ ।
କନିକା ରାଜବାଟି ଓଡ଼ିଶାର କେନ୍ଦ୍ରାପଡ଼ା ଜିଲ୍ଲା ଅନ୍ତର୍ଗତ ରାଜକନିକା ବ୍ଲକରେ ଅବସ୍ଥିତ ଏକ ରାଜପ୍ରାସାଦ । ଏହା ରାଜେନ୍ଦ୍ର ନାରାୟଣ ଭଞ୍ଜଦେଓଙ୍କଦ୍ୱାରା ନିର୍ମିତ ହୋଇଥିଲା । ଏଠାରେ ବିଶ୍ୱର ସବୁଠୁ ବଡ଼ କୁମ୍ଭୀରର ଖପୁରୀ ସଂଗ୍ରହ କରି ରଖାଯାଇଛି । ଏହା ଅତ୍ଯନ୍ତ ମନୋହର ଅଟେ। ଏଠାରେ ପ୍ରତିବର୍ଷ ଦୋଳ ପୂର୍ଣ୍ଣିମା ଅବସରରେ କନିକା ରାଜା ଆସି ଥାଆନ୍ତି ଏବଂ ଗ୍ରାମବାସୀଙ୍କ ସହିତ ହୋଲି ମଧ୍ୟ ଖେଳିଥାନ୍ତି ।
ଲକ୍ଷ୍ମୀପତି ବାଲାଜୀ   :              , ( ଜନ୍ମ ୨୭ ଜାନୁଆରୀ , 1981) ଜଣେ ଭାରତୀୟ କ୍ରିକେଟ ଖେଳାଳି  । ସେ ଜଣେ ଡାହାଣହାତୀ ଦ୍ରୁତ ବୋଲର । ତାମିଲନାଡୁ ରାଜ୍ୟର କାଞ୍ଚିପୁରମ ଜିଲ୍ଲାର ବାଲାଯାବାଗଠାରେ ତାଙ୍କର ଜନ୍ମ ହେଇଥିଲା । ଅନ୍ତର୍ଜାତିକ କ୍ରିକେଟ ୨୦୦୧ ମସିହାରୁ ନିଜ ରାଜ୍ୟ ତାମିଲନାଡୁ ପାଇଁ ଖେଳିବା ଆରମ୍ଭ କରିଥିବା ବାଲାଜି ଭାରତୀୟ ଜାତୀୟ ଦଳକୁ ୨୦୦୩ ମସିହାରେ ଦ୍ରୁତ ଗତି ବୋଲର ଭାବେ ପ୍ରବେଶ କରିଥିଲେ । ନିଉ ଜିଲାଣ୍ଡ ସହ ଅହମଦାବାଦ ଟେଷ୍ଟ ଖେଳି ତାଙ୍କର ଅନ୍ତର୍ଜାତିକ ଅଧ୍ୟାୟ ଆରମ୍ଭ କରିଥିଲେ । ତେବେ ୨୦୦୪ ମସିହାରେ ସେ ପାକିସ୍ଥାନ ବିପକ୍ଷ ସିରିଜରେ ବିଜଯର ଏକ ମୁଖ୍ୟ ଭୂମିକା ନେଇ ଦୃଷ୍ଟି ଆକର୍ଷଣ କରିଥିଲେ । ତାହା ପରେ ସେ ଆହତ ହେବା କାରଣରୁ ଏକ ବର୍ଷ ପାଇଁ କ୍ରିକେଟରୁ ଦୂରେଇ ରହିଥିଲେ । ୨୦୦୫ରେ ପାକିସ୍ଥାନର ଭରତ ଗସ୍ତରେ ସେ ପ୍ରଥମ ଟେଷ୍ଟରେ 5 ୱିକେଟ ନେବା ପରେ ପୁଣି ଆହତ ହେଇ 3 ବର୍ଷ ପାଇଁ କ୍ରିକେଟ ଖେଳି ପାରିଲେ ନାହି । ୨୦୦୭ରେ ସେ ପୁଣି ତାମିଲନାଡୁ ପାଇଁ ଘରେଇ ରଣଜୀ ଟ୍ରଫିରେ ଚମତ୍କାର ପ୍ରଦର୍ଶନ ଦେଲେ । ବାଲାଜିଙ୍କୁ ପୁଣି ଜାତୀୟ ଟେଷ୍ଟ ଦଳରେ ନିଉ ଜିଲାଣ୍ଡ ପାଇଁ ୨୦୦୯ରେ ନିଆଯାଇଥିଲା । ସେ 2012 ବିଶ୍ୱ 20 ଦଳ ପାଇଁ ଦଳରେ ସାମିଲ ଥିଲେ। ସେ ନିଉ ଜିଲାଣ୍ଡ ସହ 20 ମେଚରେ ଚେନ୍ନଇଠାରେ ଖେଳିଥିଲେ । ଆଇପିଏଲରେ ବାଲାଜୀ ପ୍ରଥମ 3ଟି ରେ ସେ ପଞ୍ଜାବ ତରଫରୁ ଖେଳିଥିଲେ । ପରେ ସେ ଚେନ୍ନଇ ସୁପର କିଙ୍ଗ ତରଫରୁ ମଧ୍ୟ ଖେଳିଥିଲେ ଓ ଏହାର ବିଜୟୀ ହେବାରେ ତାଙ୍କର ଅବଦାନ ଦେଇଥିଲେ ।
ମୁଣ୍ଡ ଓ ବେକ କର୍କଟ  (ଇଂରାଜୀ ଭାଷାରେ ) ଏକ କର୍କଟ ଗୋଷ୍ଠୀକୁ ବୁଝାଏ ଯାହା ପାଟି, ନାକ, ଗଳା, ସ୍ୱରପେଟିକା  , ସାଇନସ   ଓ ଲାଳ ଗ୍ରନ୍ଥିରେ   ଆରମ୍ଭ ହୋଇପାରେ  । ଏହି ରୋଗ ସ୍ଥାନ ଅନୁସାରେ ଗୋଟିଏ ଗୋଟାଳି  , ଶୁଖୁନଥିବା ଘାଆ, ଗିଳିବାରେ କଷ୍ଟ ବା ସ୍ୱର ପରିବର୍ତ୍ତନ ଇତ୍ୟାଦି ଲକ୍ଷଣ ଦେଖାଏ । ଅସ୍ୱାଭାବିକ ରକ୍ତସ୍ରାବ, ମୁଖ ଫୁଲା ଓ ପ୍ରଶ୍ୱାସ-ନିଶ୍ୱାସରେ ଅସୁବିଧା ଇତ୍ୟାଦି ମଧ୍ୟ ଦେଖାଯାଇପାରେ । ମୁଣ୍ଡ ଓ ବେକ କର୍କଟ ରୋଗ ମଧ୍ୟରୁ ପ୍ରାୟ ୮୦% ରୋଗ କେବଳ ମଦ   ବା ତମାଖୁ   ସେବନ ଯୋଗୁ ହୁଏ । ପାନ  , ପାପିଲୋମାଭୁତାଣୁ ସଂକ୍ରମଣ, ରାଡିଏସନ ସଂସ୍ପର୍ଶ  , କେତେକ କାର୍ଯ୍ୟସ୍ଥଳୀ ଓ ଏପସ୍ଟେନ-ବାର ଭୁତାଣୁ  ଇତ୍ୟାଦି ମଧ୍ୟ ଏହି ସଙ୍କଟ ଆଣିବାରେ ସ‌ହାୟକ ହୁଅନ୍ତି । ଏହି କର୍କଟ ଗୁଡ଼ିକ ସ୍କ୍ୱାମସ ସେଲ କର୍କଟ   କାତୀୟ ରୋଗ । ତନ୍ତୁ ବାୟୋପ୍ସି   କରି ରୋଗ ନିଶ୍ଚିତ କରାଯାଏ । ମେଡିକାଲ ଇମେଜିଙ୍ଗ   ଓ ରକ୍ତପରୀକ୍ଷା କରି ରୋଗର ବ୍ୟାପକତା ଜଣାଯାଏ । ତମାଖୁ ଓ ମଦ୍ୟପାନ ବନ୍ଦ କରିଦେଲେ ଏହି ରୋଗ ପ୍ରତିଷଧ ହୋଇଯିବ । ଜନ ସାଧାରଣଙ୍କର କର୍କଟ ସ୍କ୍ରୀନିଙ୍ଗ ବିଶେଷ ଉପକାରରେ ଆସୁନାହିଁ, କିନ୍ତୁ ଉଚ୍ଚ ସଙ୍କଟପୁର୍ଣ୍ଣ ଗୋଷ୍ଠିରେ  'ଗଳା ପରୀକ୍ଷା'  ଉପକାରରେ ଆସିପାରେ । ମୁଣ୍ଡ ଓ ବେକ କର୍କଟ ଶିଘ୍ର ଚିହ୍ନଟ କରି ଚିକିତ୍ସା କଲେ ଆରୋଗ୍ୟ ହୋଇଯାଏ, କିନ୍ତୁ ବିଳମ୍ବ ହେଲେ ଭଲ ଫଳ ମିଳେନି । ଅପରେଶନ, ରାଡିଏସନ ଥେରାପି  , କେମୋଥେରାପି   ଓ ଟାର୍ଗେଟେଡ ଥେରାପି   ଇତ୍ୟାଦିର ମିଶ୍ରିତ ଚିକିତ୍ସା କରାଯାଏ । ଏହି ଜାତୀୟ କର୍କଟର ଆଉଥରେ ରୋଗ ହେବା ସମ୍ଭାବନା ଅଧିକ ଥାଏ । ସନ ୨୦୧୩ରେ ସାରା ପୃଥିବୀରେ ୪.୬ ନିୟୁତ ଲୋକଙ୍କୁ ମୁଣ୍ଡ ଓ ବେକ କର୍କଟ ରୋଗ  (ପାଟି ୨.୪ ନିୟୁତ, ଗଳା ୧.୩ ନିୟୁତ, ସ୍ୱର ପେଟିକା ୦.୯ ନିୟୁତ) ଆକ୍ରମଣ କରିଥିଲା, ଓ ଏହା ଫଳରେ ୩୬୨,୦୦୦ ଜଣକର  (ପାଟ ୧୩୫,୦୦୦, ଗଳା ୧୩୯,୦୦୦, ସ୍ୱର ପେଟିକା ୮୮,୦୦୦) ମୃତ୍ୟୁ ହୋଇଥିଲା  । ଏହି କର୍କଟ ରୋଗ ଗୋଷ୍ଠି ସମୁଦାୟ କର୍କଟ ରୋଗ ଘଟଣାର ୭ମ ସ୍ଥାନରେ ଅଛି ଓ ମୃତ୍ୟୁର କାରଣରୁପେ ୯ମ ସ୍ଥାନରେ ଅଛି । ଯୁକ୍ତରାଷ୍ଟ୍ର ଆମେରିକାର ୧% ଲୋକ ଏହି ରୋଗ‌ଗ୍ରସ୍ତ ହୁଅନ୍ତି ଓ ପୁରୁଷମାନେ ଅଧିକ ଶିକାର ହୁଅନ୍ତି । ୫୫ରୁ ୬୫ ବର୍ଷ ବୟସ ମଧ୍ୟରେ ଏହି ରୋଗ ନିର୍ଣ୍ଣୟ ହୁଏ । ବିକଶିତ ଦେଶରେ ୫ ବର୍ଷ ବଞ୍ଚିବା ହାର ପ୍ରାୟ ୪୨ରୁ ୬୪% ।
ନେଡୋକ୍ରୋମିଲ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଆଲୋସିଲ୍ ବ୍ରାଣ୍ଡ ବେପାର ନାମ, ହେଉଛି ଏକ ଔଷଧ ଯାହା ଆଲର୍ଜିକ କଞ୍ଜକ୍ଟିଭାଇଟିସ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଆଖି ଜ୍ୱାଳା ଏବଂ ନାକ ଭରି ରହିପାରେ । ଗର୍ଭାବସ୍ଥାରେ ବ୍ୟବହାର ସହିତ କ୍ଷତିର କୌଣସି ପ୍ରମାଣ ମିଳିନାହିଁ । ଏହା ଏକ ମାଷ୍ଟ୍ ସେଲ୍ ଷ୍ଟାବିଲାଇଜର୍, ଯାହା ହିଷ୍ଟାମାଇନ୍ ଉନ୍ମୋଚନ ହ୍ରାସ କରେ । ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ନେଡୋକ୍ରୋମିଲ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୫ ମିଲି ବିଶିଷ୍ଟ ଏକ ଭାଏଲର ମୂଲ୍ୟ ପ୍ରାୟ ୨୩୦ ଡଲାର ।
ନୁନାନ ସିଣ୍ଡ୍ରୋମ  ( ବା ) ଏକ ପ୍ରକାର ଜେନେଟିକ ରୋଗ   ଯେଉଁଥିରେ ଅସାଧାରଣ ମୁଖମଣ୍ଡଳ , କମ୍ ଉଚ୍ଚତା, ଆଜନ୍ମ ହୃତ୍‌ପିଣ୍ଡ ରୋଗ  , ରକ୍ତସ୍ରାବ ସମସ୍ୟା  , ତୃଟିପୁର୍ଣ୍ଣ ଅସ୍ଥି ଇତ୍ୟାଦି ଲକ୍ଷଣ ଦେଖାଯାଏ  । ମୁଖ ମଣ୍ଡଳରେ ଦୁଇ ଆଖି ମଧ୍ୟରେ ଅଧିକ ଦୂରତା, ହାଲୁକା ରଙ୍ଗର ଆଖି, କାନ ନିମ୍ନ ଦେଶରେ, ଛୋଟ ବେକ ଓ ଛୋଟ ଥୋଡ଼ି ରହୁଥିବା ଦେଖାଯାଏ । ରୋଗୀର ପଲମୋନାରି ଭଲ୍ଭ ସ୍ଟେନୋସିସ   ଥାଇପାରେ । ଛାତି ହାଡ଼   ସାମନାକୁ   ବା ପଛକୁ   ଥାଇପାରେ ଓ ବକ୍ର ମେରୁଦଣ୍ଡ ମଧ୍ୟ ଥାଇପାରେ । ଏମାନଙ୍କ ବୁଦ୍ଧି ସାଧାରଣ ଥାଏ ।< ]]  ହୋଇପାରେ । ଏହା ବଂଶଗତ ଭାବରେ    '   ବା ନୂଆ ମ୍ୟୁଟେସନ ହୋଇ ବାହାରେ । ଏହା ଅଟୋସୋମାଲ ଡୋମିନାଣ୍ଟ   ଅଟେ । ଲକ୍ଷଣ ଦେଖି ସନ୍ଦେହ କରାଯାଏ, ମେଡିକାଲ ଇମେଜିଙ୍ଗ   ଓ ରକ୍ତ ପରୀକ୍ଷା କରି ନିଶ୍ଚିତ କରାଯାଏ । ଜେନେଟିକ ଟେଷ୍ଟିଙ୍ଗ   କରି ରୋଗ ସୁନିଶ୍ଚିତ କରାଯାଏ । ଅଦ୍ୟାବଧି ନୁନାନ ଆରୋଗ୍ୟସାଧ୍ୟ ନୁହେଁ । ଲକ୍ଷଣ ଓ ଅନ୍ତର୍ନିହିତ ସମସ୍ୟା ଅନୁସାରେ ଚିକିତ୍ସା କରାଯାଏ । ସ୍କୁଲରେ ବିଶେଷ ସାହାଯ୍ୟ ଦରକାର ହୁଏ । ପିଲାବେଳେ ଗ୍ରୋଥ ହରମୋନ   ଦେଲେ ଅବଶେଷରେ ଉଚ୍ଚତା ବ‌ହୁତ ବଢ଼ିଯାଏ । ହୃତ୍‌ପିଣ୍ଡ ସମସ୍ୟା ଅନୁସାରେ ଦୀର୍ଘକାଳୀନ ଫଳାଫଳ ସ୍ଥିରିକୃତ ହୁଏ । ହିସାବ ଅନୁସାରେ ପ୍ରତି ୧୦୦ ଲୋକରେ ଜଣେ ଏହି ରୋଗରେ ସାମାନ୍ୟ ଭାବରେ ଆକ୍ରାନ୍ତ ହୁଅନ୍ତି ଓ ପ୍ରତି ୨୦୦୦ ଲୋକରେ ଜଣେ ଅଧିକ ସାଂଘାତିକ ଭାବରେ ରୋଗାକ୍ରାନ୍ତ ହୁଅନ୍ତି । ମହିଳାଙ୍କ ଅପେକ୍ଷା ପୁରୁଷମାନେ ଅଧକ ଆକ୍ରାନ୍ତ ହୁଅନ୍ତି । ଏହି ବିଷୟ ପ୍ରଥମେ ସନ ୧୮୮୩ରେ ବର୍ଣ୍ଣନା କରାଯାଇଥିଲା ଓ ସନ ୧୯୬୩ରେ ଏହା ବିଷୟରେ ଅଧିକ ଅନୁଶୀଳନ କରିଥିବା ଜାକେଲିନ ନୁନାନଙ୍କ   ନାମାନୁସାରେ ଏହାର ନାମକରଣ କରାଯାଇଛି ।
ଧର୍ମୁ ଗଣ୍ଡ  (୧୮ ମାର୍ଚ୍ଚ ୧୯୬୩ - ୧୪ ଜାନୁଆରୀ ୨୦୧୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଧର୍ମୁ ଗଣ୍ଡ ୧୯୬୩ ମସିହାର ମାର୍ଚ୍ଚ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦାସ ଗଣ୍ଡ ଓ ପତ୍ନୀଙ୍କ ନାମ ରୀନା ମାଝି । ରାଜନୈତିକ ଜୀବନ ଧର୍ମୁ ଗଣ୍ଡ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଧର୍ମୁ ଗଣ୍ଡ ୨୦୧୪ ମସିହାର ଜାନୁଆରୀ ୧୪ ତାରିଖରେ ହୃଦ୍‌ଘାତରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୦ ବର୍ଷ ବୟସ ହୋଇଥିଲା ।
ପୋଡୋଫାଇଲମ ରେଜିନ  (ଇଂରାଜୀ ଭାଷାରେ , ଅନ୍ୟ ନାମ ପୋଡୋଫାଇଲମ/ ବା ପୋଡୋଫାଇଲିନ/ ) ଏକ ରେଜିନ   ଯାହା ଆମେରିକାନ ମଣ୍ଡ୍ରେକ   ଗଛର ଚେରରୁ   ତିଆରି କାରାଯାଏ  । ଏଚଆଇଭି/ଏଡସ ରୋଗୀଙ୍କ ଭାତୁଡ଼ି, ଯୌନାଙ୍ଗ ଭାତୁଡ଼ି   ଓ ପାଦ ଭାତୁଡ଼ି   ଚିକିତ୍ସାରେ ବ୍ୟବ‌ହାର କରାଯାଏ । ଏଚପିଭି ସଂକ୍ରମଣରେ   ବାହ୍ୟ ଭାତୁଡ଼ି ନଥିଲେ ଏହା ଦିଆଯାଏ ନାହିଁ । ଏହା ଚର୍ମରେ ସ୍ୱାସ୍ଥ୍ୟକର୍ମୀଙ୍କଦ୍ୱାରା ଲଗାଯାଏ । ପୋଡୋଫାଇଲମ ରେଜିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଲାଲ ରଙ୍ଗ ଦେଖାଯାଏ, ଗଲୁ ହୁଏ ଓ ବ୍ୟବ‌ହାର କରୁଥିବା ସ୍ଥାନରେ ଯନ୍ତ୍ରଣା ହୁଏ । ପ୍ରତିକ୍ରିୟା ସାଂଘାତିକ ହେଲେ ବାନ୍ତି, ପେଟ ଯନ୍ତ୍ରଣା, ଦ୍ୱନ୍ଦ୍ୱ, ଅସ୍ଥିମଜ୍ଜା ଦମନ   ଓ ତରଳ ଝାଡ଼ା ହୋଇପାରେ । ଗୋଟିଏ ଥରରେ ଏକ ଛୋଟ ସ୍ଥାନ ବ୍ୟତୀତ ଅନ୍ୟ ସ୍ଥାନରେ ଲଗେଇବା ଉଚିତ ନୁହେଁ । ଗର୍ଭାବସ୍ଥାରେ ଏହା ବ୍ୟଭାର କଲେ ଶିଶୁର ହାନୀ ହୁଏ । ଏହ ପୋଡୋଫାଇଲୋଟକ୍‌ସିନ   ମାଧ୍ୟମରେ ଏହା କୋଷ ବିଭାଜନ   ବନ୍ଦ କରି କାର୍ଯ୍ୟକ୍ଷମ ହୁଏ । ସନ ୧୮୨୦ରୁ ଭାତୁଡ଼ି ଚିକିତ୍ସା ପୋଡୋଫାଇଲମ ରେଜିନ ସାହାଯ୍ୟରେ ଭାତୁଡ଼ି   ଚିକିତ୍ସା କରାଯାଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏକ କୋର୍ଷ ଚିକିତ୍ସାର ଖର୍ଚ୍ଚ ପ୍ରାୟ ୫୦ରୁ ୧୦୦ ଆମେରିକୀୟ ଡଲାର । ଏହାର ଅନ୍ୟ ଏକ କମ୍ ପ୍ରତିକ୍ରିୟା ହେଉଥିବା ଫର୍ମୁଲା ପୋଡୋଫାଇଲୋଟକ୍‌ସିନ   ମଧ୍ୟ ମିଳୁଛି ।
ଶଙ୍କର ପ୍ରତାପ ସିଂହ ଦେଓ  (୧୫ ନଭେମ୍ବର ୧୯୦୪ - ୩ ଅଗଷ୍ଟ ୧୯୬୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଶଙ୍କର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ଢେଙ୍କାନାଳ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଶଙ୍କର ୧୯୦୪ ମସିହାର ନଭେମ୍ବର ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁର ପ୍ରତାପ ସିଂହ ଦେଓ ଓ ପତ୍ନୀଙ୍କ ନାମ ରତ୍ନପ୍ରଭା ଦେବୀ । ରାଜନୈତିକ ଜୀବନ ଶଙ୍କର ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଶଙ୍କର ୧୯୬୫ ମସିହାର ଅଗଷ୍ଟ ମାସ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୦ ବର୍ଷ ବୟସ ହୋଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୨୧ ନଭେମ୍ବର ବର୍ଷର ୩୨୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୨୬ତମ  । ବର୍ଷ ଶେଷ ହେବା ପାଇଁ ଆଉ ୪୦ ଦିନ ବାକି ଅଛି ।
ପରାଭୂର କାୟାଲ ବା ହ୍ରଦ , ଭାରତୀୟ ରାଜ୍ୟ କେରାଲାର ପରାଭୂରଠାରେ ଥିବା ଏକ ହ୍ରଦ । ଜଡିବା ଏହା ଆକାରରେ କ୍ଷୁଦ୍ର  ( ଆୟତନ ମାତ୍ର 6.67 ବର୍ଗକିଲୋମିଟର ) ଏହା ଇଥିକକରା ନଦୀର ନିର୍ଗତ ସ୍ଥଳ ଓ କେରାଲାରେ ରହିଥିବା ବାକ ୱାଟର ପ୍ରଣାଳୀର ଏକ ଅଂଶ  । ଏହାକୁ 19 ଶ ଶତାବ୍ଦୀରୁ ଏଦାଭା , ଓ ଅସ୍ଥାମୁଦି ହ୍ରଦ ସହ କୁତ୍ରିମ ଭାବରେ ସଂଯୋଗୀକରଣ କରାଯାଇଛି । ପ୍ରାରାଭୁର ହ୍ରଦର ତାପ୍ତର୍ଜୀ ସାଗର ସହ ମିଶିବା ଆଗରୁ ଏକ ରାସ୍ତା ପଥ ଦେଖାଯାଏ । . ଏହା ଏକ ଉଦୀୟମାନ ପର୍ଯ୍ୟଟକ ଆକର୍ଷଣ ଭାବରେ ଗଢି ଉଠୁଛି । ଏଠାରେ ବିହଙ୍ଗମ ଦ୍ରୁଷ୍ଟି ଅତୀବ ଚମତ୍କାର ହେଇଥାଏ । ଏହାର ଉତ୍ତର ଓ ପୂର୍ବ ଅଞ୍ଚଳରେ ଥିବା ପର୍ବତମାଳର ଘଞ୍ଚ ସବୁଜିମା ଅତି ପ୍ରକୃତିକ ସୋଭା ପ୍ରଦାନ କରିଥାଏ । ହ୍ରଦ ନିକଟରେ ପ୍ରସିଦ୍ଧ ଲାକେସାଗର ଜାଭିଏର ପରୟତକ ଆବାସ ରହିଛି ଏଠାରେ ଥିବା ବୋଟ କ୍ଲବଦ୍ୱାରା ବୋଟ ଭ୍ରମଣ ଖୁବ ଆନନ୍ଦକର । ଯାତାୟତ ପରୁଭୁର ସହରଠାରୁ ଏହା 4 କିଲୋମିଟର ଦୁରବର୍ତୀ । ହ୍ରଦ କୁଳ ଦେଇ ପରୁଭୁର ଏଭାଡା ଭାରକଳା ରାସ୍ତା ଯାଇଛି । ରରୁଭୁରଠାରେ ରେଳ ଷ୍ଟେସନ ମଧ୍ୟ ରହିଛି । ନିକଟସ୍ଥ କୋଲଲାମଠାରେ ବୃହତ ରେଳ ଷ୍ଟେସନ ମଧ୍ୟ ରହିଛି ।
ବିଶ୍ୱ ଆତ୍ମହତ୍ୟା ନିରୋଧ ଦିବସ ପ୍ରତିବର୍ଷ ବିଶ୍ୱରେ ସେପ୍ଟେମ୍ବର ୧୦ ତାରିଖ ଦିନ ପାଳିତ ହୁଏ । ସାରା ବିଶ୍ୱରେ ଆତ୍ମହତ୍ୟା ଭଳି ଦୁର୍ବଳ ମାନସିକତା ବିରୁଦ୍ଧରେ ଜନ ସତେତନତା ସୃଷ୍ଟି କରିବା ଏହାର ପ୍ରମୁଖ ଉଦ୍ଦେଶ୍ୟ । ଇତିହାସ ସାରା ବିଶ୍ୱରେ ଆତ୍ମହତ୍ୟା ଭଳି ଘୃଣ୍ୟ ଅପରାଧ ବିରୁଦ୍ଧରେ ଗଣ ସଚେତନତା କରାଇବା ଉଦ୍ଦେଶ୍ୟରେ   ନାମକ ସଂଗଠନ ଏବଂ ବିଶ୍ୱ ସ୍ୱାସ୍ଥ୍ୟ ସଂଗଠନ ତଥା  ର ମିଳିତ ଆନୁକୁଲ୍ୟରେ ୨୦୦୩ ମସିହାରୁ ଏହି କାର୍ଯ୍ୟକ୍ରମ ହାତକୁ ନିଆଯାଇଛି । 2011 ମସିହାରେ ପ୍ରାୟ ୪୦ଟି ଦେଶ ଏହି କାର୍ଯ୍ୟକ୍ରମ ଉପଲକ୍ଷେ ବିଭିନ୍ନ ସଚେତନତାମୂଳକ କାର୍ଯ୍ୟକ୍ରମର ଆୟୋଜନ କରିଥିଲେ । ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ୨୦୧୪ ମସିହାରେ ଜାରୀ ହୋଇଥିବା ଏକ ତଥ୍ୟ ଅନୁସାରେ ବିଶ୍ୱର କୌଣସି ସ୍ୱଳ୍ପ ଆୟ ବର୍ଗୀକୃତ ଦେଶ ନିଜ ଦେଶରେ ଅତ୍ମହତ୍ୟା ନିରୋଧ ସଂପର୍କିତ କୌଣସି ରଣନିତୀ ଆପଣାଇ ନ ଥିବା ବେଳେ ପ୍ରାୟ ସମସ୍ତ ଉଚ୍ଚ ମଧ୍ୟମ ଆୟ ବର୍ଗୀକୃତ ଦେଶ ତଥା ଶତକଡା ୧୦ରୁ କମ ନିମ୍ନ ମଧ୍ୟମ ଆୟ ବର୍ଗୀକୃତ ଦେଶ ଏହି ସଂକ୍ରାନ୍ତରେ ନିଜ ନିଜର କାର୍ଯ୍ୟକ୍ରମ ଜାରୀ ରଖିଛନ୍ତି ।
ଦିଲୱାଲେ ଦୁଲହନୀୟା ଲେ ଜାଏଙ୍ଗେ ୧୯୯୫ ମସିହାରେ ତିଆରି ହିନ୍ଦୀ ଭାଷାର ଚଳଚ୍ଚିତ୍ର ଅଟେ, ଯାହା ଡିଡିଏଲ୍‌ଜେ  ନାମରେ ମଧ୍ୟ ଜଣାଶୁଣା । ଏହି ସିନେମାର ପ୍ରଥମ ପ୍ରଦର୍ଶନ ୧୯ ଅକ୍ଟୋବର ୧୯୯୫ ମସିହାରେ ହୋଇଥିଲା ଏବଂ ୨୦ ଅକ୍ଟୋବର ୧୯୯୫ ମସିହାରେ ଏହା ସମଗ୍ର ଭାରତରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରର ନିର୍ଦ୍ଦେଶନା ଚଳଚ୍ଚିତ୍ର ନିର୍ମାତା ଓ ନିର୍ଦ୍ଦେଶକ ୟସ ଚୋପ୍ରାଙ୍କ ପୁତ୍ର  "ଆଦିତ୍ୟ ଚୋପ୍ରା"  କରିଥିଲେ । ଶାହାରୁଖ ଖାଁ, କାଜଲ ଏବଂ ଅମରେଶ ପୁରୀ ଏହି ଚଳଚ୍ଚିତ୍ରର ପ୍ରମୁଖ କଳାକାର ଥିଲେ । ଏହି ଚଳଚ୍ଚିତ୍ରର ନାମ ସବୁଠାରୁ ଅଧିକ ସମୟ ଧରି ଚାଲିବାର ରେକର୍ଡ଼ ଅଛି । ୨୦୧୯ ମସିହା ସୁଦ୍ଧା ଏହା ମୁମ୍ବାଇର ମରାଠା ମନ୍ଦିରରେ ୨୦ ବର୍ଷରୁ ଅଧିକ ସମୟ ପର୍ଯ୍ୟନ୍ତ ଚାଲୁଥିଲା । ମାର୍ଚ୍ଚ ୨୦୦୯ ମସିହାରେ ଏହା ମୁମ୍ବାଇର ମରାଠା ମନ୍ଦିରରେ ୭୦୦ ସପ୍ତାହ ରେକର୍ଡ ତିଆରି କରିଥିଲେ, ଏହା ପୂର୍ବରୁ ଏହି ରେକର୍ଡ  "ଶୋଲେ"  ଚଳଚ୍ଚିତ୍ର ନାମରେ ଥିଲା ଯାହା ପ୍ରାୟ ସାଢ଼େ ୫ ବର୍ଷ ପର୍ଯ୍ୟନ୍ତ ଏକ ସେନେମା ଘରେ ଚାଲିଥିଲା । ଏହି ଚଳଚ୍ଚିତ୍ର ଭାରତରେ ୫୮ କୋଟି ଟଙ୍କା ଏବଂ ବିଦେଶରେ ୧୭.୫ କୋଟିର ରୋଜଗାର କରିଥିଲା। ଇଣ୍ଡିଆ ଟାଇମ୍ସ ମୁଭି ପତ୍ରିକା, ଏହାକୁ ଭାରତର ୨୫ତମ ଶ୍ରେଷ୍ଠ ଚଳଚ୍ଚିତ୍ରରେ ସାମିଲ କରିଥିଲା । ଚଳଚ୍ଚିତ୍ରର ନିର୍ମାଣ ଦିଲୱାଲେ ଦୁଲହନିଆ ଲେ ଯାଏଙ୍ଗେ ୧୯୯୪ ଏବଂ ଅଗଷ୍ଟ ୧୯୯୫ ମଧ୍ୟରେ ୫-, ୧୦-, ୨୦- ଦିନ ଶିଡ୍ୟୁଲରେ ନିର୍ମାଣ କରାଯାଇଥିଲା । ନିର୍ମାଣ କରାଯାଇଥିବା ପ୍ରଥମ ଅନୁକ୍ରମ ସ୍ୱିଜରଲ୍ୟାଣ୍ଡରେ କାଜଲ ଏବଂ ଶାହାରୁଖ ଖାଁଙ୍କ ସହିତ  "ହୋ ଗେୟା ହେ ତୁଝ କୋ ତୋ ପ୍ୟାର ସଜନା"  ଗୀତରେ ନିଆଯାଇଥିଲା । ୟୁରୋପୀୟ ଯାତ୍ରା ଦୃଶ୍ୟ ଏବଂ ଗୀତର ମୁଖ୍ୟ ରୂପେ ସନେନ, ମୋଣ୍ଟବୋବନ, ଗସ୍ତଦ ପରି ଦୃଶ୍ୟ ସ୍ୱିଜରଲ୍ୟାଣ୍ଡରେ ନିର୍ମାଣ କରାଯାଇଥିଲା । ଟ୍ରାଫଲଗର ସ୍କୋୟାର, ଲଣ୍ଡନ କିଙ୍ଗ କ୍ରସ ରେଲୱେ ଷ୍ଟେସନ ଏବଂ ଏଞ୍ଜେଲ ଟ୍ୟୁବ ଷ୍ଟେସନ ସହିତ ଅନ୍ୟ ଦୃଶ୍ୟର ସୁଟିଂ ଇଂଲଣ୍ଡରେ କରାଯାଇଥିଲା । ଚଳଚ୍ଚିତ୍ରର ସିନେମେଟୋଗ୍ରାଫର ନିର୍ଦ୍ଦେଶକ ମାନମୋହବ ସିଂ , ଚୋପ୍ରାଙ୍କ ସହିତ  "ତୁଝେ ଦେଖା ତୋ ୟେ"  ସଙ୍ଗୀତର ସୁଟିଂ କରିଥିଲେ । ଏହି ଗୀତକୁ ଦିଲ୍ଲୀର ଗୁରୁଗ୍ରାମର ବାହାର ଅଞ୍ଚଳରେ ଶାହାରୁଖ ଏବଂ କାଜଲଙ୍କ ସହିତ ପ୍ରତିଷ୍ଠିତ ଏକ ବିରାଟ ସୋରିଷ କ୍ଷେତରେ ସୁଟିଂ କରିଥିଲେ । ଅନ୍ତିମ ଦୃଶ୍ୟକୁ ନିର୍ମାଣ କରିବା ସମୟରେ କଳାକାରମାନଙ୍କୁ ବହୁ ଅସୁବିଧାର ସାମ୍ନା କରିବାକୁ ପଡିଥିଲା , ଯେଉଁଥିରେ କାଜଲଙ୍କୁ ଚାଲୁଥିବା ଟ୍ରେନଟିକୁ ଦୌଡ଼ି ଦୌଡ଼ି ଧରିବାର ଥିଲା । ଅଧିକ ଗରମରେ ସୁଟିଂ କରିବା ବହୁ କଷ୍ଟସାଧ୍ୟ ହେଉଥିଲା , ଯଦି ଟ୍ରେନ ପାଖେ କିଛି ସୁଟିଂରେ ଅସୁବିଧା ହେଉଥିଲା ତେବେ ପୁନଶ୍ଚ ଟ୍ରେନକୁ ଫେରିବା ପାଇଁ ୨୦ ମିନିଟ ଲାଗୁଥିଲା । ସଙ୍ଗୀତ ଦିଲୱାଲେ ଦୁଲହନୀୟା ଲେ ଜାଏଙ୍ଗେ ଚଳଚ୍ଚିତ୍ରରେ ସାତୋଟି ଗୀତ ରହିଛି ଯାହାକୁ ଯତୀନ-ଲଳିତ ଦେଇଥିଲେ । ଆନନ୍ଦ ବଂଶୀ ସଙ୍ଗୀତ ଲେଖିଥିଲେ । ଯେତେବେଳେ ଆଶା ଭୋସଲେ ତାଙ୍କୁ ଦେଖା କରିବା ପରେ ୟସ ଚୋପ୍ରାଙ୍କ ସହିତ ସମ୍ପର୍କ କରିଥିଲେ , ଯାହା ଫଳରେ ଯତୀନ-ଲଳିତଙ୍କୁ ଏହି ଚଳଚ୍ଚିତ୍ରରେ ସଙ୍ଗୀତ ଦେବା ପାଇଁ ସୁଯୋଗ ମିଳିଲା । ସଙ୍ଗୀତ, ଏହି ଚଳଚ୍ଚିତ୍ରରେ ଅନେକ ସଫଳତା ଦେବାରେ ମୁଖ୍ୟ ଭୂମିକା ଗ୍ରହଣ କରିଥିଲା । ସ୍ୱାଗତ ସମାରୋହ ଏହି ଚଳଚ୍ଚିତ୍ର ୧୯୯୫ ମସିହାର ସବୁଠାରୁ ବଡ଼ ହିଟ ଚଳଚ୍ଚିତ୍ର ଏବଂ ୧୯୯୦ ଦଶକର ଦ୍ୱିତୀୟ ସବୁଠାରୁ ଭଲ ରୋଜଗାର କରିଥିବା ଚଳଚ୍ଚିତ୍ର ଅଟେ ।  "ମରିବା ପୂର୍ବରୁ ୧୦୦୧ ଚଳଚ୍ଚିତ୍ରକୁ ଦେଖିବାକୁ ପଡିବ" ର ସୂଚୀରେ ସୂଚୀବଦ୍ଧ ହୋଇଥିବା ଚଳଚ୍ଚିତ୍ର ମଧ୍ୟରୁ ଏହା ଦ୍ୱିତୀୟ ଚଳଚ୍ଚିତ୍ର ଅଟେ ।
ମାଧବ ଚନ୍ଦ୍ର ରାଉତରାୟ  (୬ ଜୁନ ୧୯୨୩ - ୧୧ ଜାନୁଆରୀ ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ମାଧବ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖୋର୍ଦ୍ଧା ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମାଧବ ଚନ୍ଦ୍ର ରାଉତରାୟ ୧୯୨୩ ମସିହାର ଜୁନ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ରାଜନୈତିକ ଜୀବନ ମାଧବ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ମାଧବ ଚନ୍ଦ୍ର ରାଉତରାୟ ୨୦୦୨ ମସିହାର ଜାନୁଆରୀ ମାସ ୧୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।
୧୯୫୧   ଗ୍ରେଗୋରି ପାଞ୍ଜି ଅନୁସାରେ ସୋମବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1951 ବର୍ଷ, 2 ଶହସ୍ରାବ୍ଦର 951 ବର୍ଷ, 20 ଶତାବ୍ଦୀର 51 ବର୍ଷ, ଏବଂ ୧୯୫୦ ଦଶକର 2 ବର୍ଷ ଥିଲା ।
୧୯୩୪ ଫିଫା ବିଶ୍ୱକପ ହେଉଛି ଦ୍ୱିତୀୟ ବିଶ୍ୱସ୍ତରୀୟ ଫୁଟବଲ ପ୍ରତିଯୋଗିତା ଯାହା ଇଟାଲୀ ଦେଶରେ ୨୭-୦୫-୧୯୩୪ରୁ ୧୦-୦୬-୧୯୩୪ ପର୍ଯ୍ୟଂତ ଖେଳା ଯାଇଥିଲା । ଏଥିରେ ଆୟୋଜକ ଇଟାଲୀ ଦେଶ ଟୁର୍ଣାମେଣ୍ଟ ବିଜୟୀ ହୋଇ ଚାମ୍ପିୟନ ଉପାଧି ଅର୍ଜନ କରିଥିଲା । ପ୍ରତିଯୋଗୀ ଦେଶ ସମୂହ ଏହି ଦ୍ୱିତୀୟ ବିଶ୍ୱ ଫୁଟବଲ ପ୍ରତିଯୋଗିତାରେ ଆୟୋଜକ ଇଟାଲୀକୁ ମିଶାଇ ମୋଟ ୧୬ଟି ଦେଶ ଭାଗ ନେ‍ଇଥିଲେ । ପ୍ରଥମ ଥର ନିମଂତେ ଏଥିରେ ପ୍ରତିଯୋଗୀ ଦେଶ ସବୁ ଯୋଗ୍ୟତା ଅର୍ଜନ ପର୍ଯ୍ୟାୟ ବା କ୍ୱାଲିଫାୟିଂ ରାଉଣ୍ଡ ଦେ‍ଇ ଆସିଥିଲେ । ଏପରିକି ଆୟୋଜକ ଦେଶ ଇଟାଲୀ ମଧ୍ୟ ଏହି ପଯ୍ୟାୟ ଦେ‍ଇ ବିଶ୍ୱକପ ଯୋଗ୍ୟତା ଅର୍ଜନ କରିଥିଲା  ପରବର୍ତ୍ତୀ ବିଶ୍ୱକପ ଗୁଡିକରେ ଏପରି ହୋଇନଥିଲା, ଆୟୋଜକ ଦେଶ ସିଧାସଳଖ ବିଶ୍ୱକପ ଖେଳିବା ଯୋଗ୍ୟତା ପାଇଛଂତି  ।
ରାଜା ଉଦୟିନ ଖ୍ରୀଷ୍ଟପୂର୍ବ 460 ମସିହାରୁ ଖ୍ରୀଷ୍ଟପୂର୍ବ 440 ମସିହା ଯାଏ ଭାରତୀୟ ରାଜ୍ୟ ମଗଧକୁ ଶାସନ କରିଥିଲେ । ସେ ହରୟାଙ୍କା ରାଜବଂଶର ଥିଲେ । ତାଙ୍କ ପିତା ଅଜାତଶତ୍ରୁ ଓ ପିତାମହ ବିମ୍ବିସାର ଥିଲେ । ରାଜା ଉଦୟିନ ସୋନା ଓ ଗଙ୍ଗା ନଦୀର ସାଙ୍ଗମା ସ୍ଥଳରେ ପାଟଳିପୁତ୍ର ସହର ସ୍ଥାପନ କରିଥିଲେ ଓ ଏଠାକୁ ନିଜର ରାଜଧାନୀ କରିଥିଲେ । ଏହା ତାଙ୍କର ରାଜ୍ୟର କେନ୍ଦ୍ର ସ୍ଥଳରେ ଥିଲା । ତାଙ୍କ ଅନ୍ତେ ର୍ଟଙ୍କ ପୁତ୍ର ଅନିରୁଧ୍ହ ମଗଧର ଶାସନ ଭାର ନେଇଥିଲେ ।
ଜଷ୍ଟିସ ପ୍ରଦୀପ କୁମାର ମହାନ୍ତି  (ଜନ୍ମ ୧୦ ଜୁନ ୧୯୫୫) ଜଣେ ଭାରତୀୟ ବିଚାରପତି ତଥା ଝାଡ଼ଖଣ୍ଡ ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ବିଚାରପତି  । ୨୩ ମାର୍ଚ୍ଚ ୨୦୧୯ରେ ସେ ଲୋକପାଳ କମିଟିର ଜଣେ ନ୍ୟାୟିକ ସଦସ୍ୟ ଭାବେ ନିଯୁକ୍ତ ହୋଇଥିଲେ । ଆଦ୍ୟ ଜୀବନ ଏବଂ ପରିବାର ଜଷ୍ଟିସ ମହାନ୍ତି କଟକରେ ଏକ ଓକିଲ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସ୍ୱର୍ଗତ ଯୁଗଳ କିଶୋର ମହାନ୍ତି ସିକ୍କିମ ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଏବଂ ଅଜା ସ୍ୱର୍ଗତ ରାଜକିଶୋର ଦାସ ମଧ୍ୟ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଥିଲେ । ଜଷ୍ଟିସ ମହାନ୍ତି କଟକ ରେଭେନ୍ସା କଲେଜିଏଟ୍ ସ୍କୁଲରେ ଅଧ୍ୟୟନ କରିଥିଲେ ଏବଂ ୧୯୭୪ ମସିହାରେ ରେଭେନ୍ସା ମହାବିଦ୍ୟାଳୟରୁ ସ୍ନାତକ ଡ଼ିଗ୍ରୀ ହାସଲ କରିଥିଲେ । କଟକସ୍ଥିତ ମଧୁସୁଦନ ଆଇନ ମାହାବିଦ୍ୟାଳୟରୁ ସେ ଆଇନରେ ସ୍ନାତକ ଡ଼ିଗ୍ରୀ ହାସଲ କରିଥିଲେ । ବୃତ୍ତିଗତ ଜୀବନ ମହାନ୍ତି ଓଡ଼ିଶା ହାଇକୋର୍ଟରେ ସାମ୍ବିଧାନିକ, ଫୌଜଦାରୀ ଏବଂ ଦେୱାନୀ ମାମଲାରେ ଓକିଲାତି ଆରମ୍ଭ କରିଥିଲେ । ସେ ଓଡ଼ିଶା ହାଇକୋର୍ଟ ବାର ଆସୋସିଏସନର ସଚିବ ଭାବରେ ନିର୍ବାଚିତ ହୋଇଥିଲେ । ସେ ବିଭିନ୍ନ ମ୍ୟୁନିସିପାଲିଟି ପକ୍ଷରୁ ଅଦାଲତରେ ପକ୍ଷ ରଖିବାର ସୂଯୋଗ ପାଇଥିଲେ ଏବଂ ହାଇକୋର୍ଟରେ ଅତିରିକ୍ତ ସରକାରୀ ଆଡଭୋକେଟ୍ ହୋଇଥିଲେ । ଗ୍ରାହାମ ଷ୍ଟେନସ୍ ହତ୍ୟା ମାମଲାରେ ମହାନ୍ତି ସ୍ୱତନ୍ତ୍ର ପବ୍ଲିକ ପ୍ରସିକ୍ୟୁଟର ଥିଲେ । ୭ ମାର୍ଚ୍ଚ ୨୦୦୨ରେ ସେ ଓଡ଼ିଶା ହାଇକୋର୍ଟର ଅତିରିକ୍ତ ବିଚାରପତି ଭାବରେ ନିଯୁକ୍ତ ହୋଇଥିଲେ ଏବଂ ତା ପରେ ୨୦୦୪ରେ ସ୍ଥାୟୀ ବିଚାରପତି ହୋଇଥିଲେ । ସେ ଅନେକ ଥର ଓଡ଼ିଶା ଉଚ୍ଚ ନ୍ୟାୟାଳୟର କାର୍ଯ୍ୟକାରୀ ପ୍ରଧାନ ବିଚାରପତି ଭାବରେ ମଧ୍ୟ ଦାୟିତ୍ୱ ଗ୍ରହଣ କରିଥିଲେ । ନ୍ୟାସନାଲ ସିକ୍ୟୁରିଟି ଆକ୍ଟ, ୧୯୮୦ ଅଧୀନରେ ଗଠିତ ଜାତୀୟ ସୁରକ୍ଷା ପରାମର୍ଶଦାତା ବୋର୍ଡର ଅଧ୍ୟକ୍ଷ ଭାବେ ଜଷ୍ଟିସ ମହାନ୍ତିଙ୍କୁ ମନୋନୀତ କରାଯାଇଥିଲା । ୨୪ ମାର୍ଚ୍ଚ ୨୦୧୭ରେ ସେ ଝାଡ଼ଖଣ୍ଡ ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ନିଯୁକ୍ତ ହୋଇଥିଲେ । ଜଷ୍ଟିସ୍ ମହାନ୍ତି ଏହି ପଦବୀରୁ ୯ ଜୁନ୍ ୨୦୧୭ରେ ଅବସର ନେଇଥିଲେ । ସେ ଅନ୍ୟ ୩ଜଣ ଜୁଡିସିଆଲ୍ ସଦସ୍ୟଙ୍କ ସହ ୨୩ ମାର୍ଚ୍ଚ ୨୦୧୯ରେ ଲୋକପାଲ କମିଟିର ନ୍ୟାୟିକ ସଦସ୍ୟ ଭାବରେ ନିଯୁକ୍ତ ହୋଇଥିଲେ ।